Caan Pek Thiamnak Fimnak | Radio Veritas Asia\nNihin ni caah Bupi nih ruah ti awk ah le thazang lak ti dingin a kan thimpiak mi Bible cathiang hna cu (1 Siangpahrang 3:4-13) le (Mark 6:30-34) an si. Bupi nih a kan thimpiak mi cathiang nih a kan cawnpiak duhmi cu “Bawipa Pathian nawl a zulmi hna cu teinak a hmu mi an si” timi hi a si.\nPathian nih, “Zeidah kan pek lai, ka hal tuah” tiah a ti tikah Solomon nih Bawipa sinah a hal mi cu, “Na mi hi uk khawhnak caah a tha le a chia kha ka thleidan khawh nakhnga, na salpa hi hngalhthiamnak lungthin ka pe tuah” thiah a hal. Solomon nih a hal mi tu Pathian nih a pek taktak. Cun Solomon nih Pathian cungah zumhtlak dirhmuh, Pathian chimmi bia a ngaih chung paoh cu Pathian nih a thluachuah he a um pi zungzal timi zong kan hmuh khawh.\nThawngthabia chung zongah zultu hna nih Jesuh fial ning hna tein an um chung paoh cu khuaruahharnak phunphun an tuah khawh hna nak kong kan hmuh. Cun zultu hna nih an riantuan nak in an rak kir hnu Jesuh sin an phanh tik Jesuh nih a daihnak hmun ah i din hna u sih tiah a sawm hna nak kong zong kan hmuh. Anmah te lawngin a daihnak hmun ah Pathian he i pehtlaih in thazang i lak ti ding caah a si.\nSihmanhsehlaw Jesuh nih zultu hna cawnpiakmi thawngthabia siseh, Jesuh cawnpiakmi thawngthabia siseh an theih an hngalh tikah an hnu in an zulh hna i an kal nak paoh ah an rak zulh hna. Hi thil sining kha Jesuh nih a hmuh tikah “mi vialte kha a zang an fak ngaingai, zeicahtiah khaltu a ngei lomi tuu bantuk an si. Cucaah thil tampi a cawnpiak hna” (Mark 6:34).\nSolomon Siangpahrang nih Pathian sinin a hmuh mi fimnak in a mi hna kha tha tein a uk khawh hna bangin, Jesuh nih a hnu zultu si hna seh a thawngthabia phuanmi a ngaitu vialte si hna seh tha tein a uk a cawnpiak khawh hna. Jesuh le a zultu hna cu an tha a ba taktak ko. Sihmanhsehlaw mipi nih Jesuh Khrih an herh taktak tikah Jesuh cu zeitlukin ba ko hmanh sehlaw amah a herh tak mi mipi kha caan a pek deuh hna. Kan nih hna zong nih a kan herh taktak mi hna kha caan pek thiamnak fimnak kan herh cio ve.\ndawtmi u le nau hna Jesuh le a thawngthabia kha kan nih hna nih teh kan ti a hal i ti umnak kan panh bangin kan panh cio bal hna maw? Pathian rianthiang a tuan mi si hna seh, zumtu Khrihfa mi si hna u sih, pakhat le pakhat Jesuh nih mi bupi a hmuh hna i a zang an fah bang khan kan i zangfah thiam ve hna maw? Pakhat le pakhat kan bawmhnak kan i pe cio kho cang hna maw?\nKan nih Khrihfa mi hna cu Jesuh Khrih he aa lomi siding in kawh mi, auh mi kan si. Kan pawngkam ah aa lo cio lomi harsatnak phunthling a tongmi tampi an um hna. Jesuh nih mi bupi kha a zoh hna i a zangfah hna bangin kannih hna nih teh zangfah thiamnak lungthin kan ngei kho cio cang hna maw? Pakhat le pakhat kan i bawmh hi Bawipa nih a kan duh piakmi a si. Pathian nih dawtnak lungthin he tuah hna seh tiah a kan duh piakmi zong a si.\nTu lio kan chan ah hin Jesuh lungthin ngeih cio kan herh. Khrihfa mi hna lungthin ngeih kan herh. Midang nu/pa cungah bawmhnak na pek khawh mi cu tlawmte hmanh sisehlaw Pathian nih na cungah zeitlukin dah thluachuah an pek than lai timi kha ruat hmanh! Vancung sui ram nuam kha ruat hmanh.


Pohma 261 remh duh lo cu Tlangcung miphun Limhang Zawr ter tu - Khuaruah Har News\n2008 Phunghrampi Pohma 261 ningin Pine Vuanzichuk cu Tamada nih thimh mi asi caah Bahu le Teitu Party hna nih an duh mi poah kha Lukingh in PM cu an thiah hna. Pohma 261 remh ding ah NLD nih Dohtu Party asi lio ah Cozah a tlaih mi USDP sin an rak hal bal. USDP nih an cohlan lo.\nNLD cozah a tlaih ve tik ah USDP nih Pohma 261 remh ding in an chuah pi ve. NLD nih an hnawn piak ve hna.\nCuticun Pohma 261 hmang in Tlangcung mi cu Lentecelh nak le Capo awn sawh nakin an kan hmang ve ve. Tlangcung miphun kan caah cun NLD le USDP cu Bambok le Mantak cio khi an si cio cio ko. Anna le power an ngeih cio hlan ah remh anduh ko nain Anna le Nawl an ngeih hnu ah Pohma 261 kha tanbo ah hmang in Tlangcung mi Lentecelh nak ah an hmang hna. (Mon Party Associate Secretary Nolia Tam)\nCozah tlaih hnu ah remh duh lo mi le Cozah tlaih lo hnu tu ah remh duh mi Pohma 261 hi Biasiphai nak le phihlik tlang velh nak in an hmang ve ve. Pu Vom le Phete tuanbia cio kha kan hluan cang. Pine ah teinak tambik a hmuhco mi party nih PM thimh nak upadi cu USDP nih an duh ko nain NLD nih an duh lo. Hlutdaw ah tamdeuh cu NLD an si caah Pohma 261 an remh khawh lo nak hi asi bik.\nPohma 261 remh a duh lo tu poah poah cu Tlangcung mi limhang tla Cikcek seh ti aduh mi an si tiah U Phe Tan, ANP Bahu CEC le Mepung Myone Pyithu Kusale nih a ti phah cang hna. Pohma 261 remhcun Phunghrampi nih Covo an kan pe mi asi. Ralkap cu VP a pe hna. Ralkap zong hi Tlangcung mi duh mi Federal an duh ve tham ahcun Pine Uktu Luzik zong an si khawh ve ko. Mipi thimh mi 75% tiang kan um ko.\nRalkap nih PM an ṭuan lai tiah asi khawh lo mi kha Ritdonh ah an hmang hna. An party in pakhat lawng nih Tei nak a hmuh zong ah a mah kha PM pek ding timi mumal kha an fek ter bia asi.\nHihi Tlangcung mi hna thlanglamh zawmtaih le zeirello tu asi deuh. Tlangcung mi Tlaihrem le I teltum nak zawr Cikcek seh timi Hmuitinh tu asi deuh.\nSai Kyawnyunt, SNLD Secretary-2: USDP le NLD an tuak ning le an hmutinh aa lawh hna lo.\nTlangcung mi nih Pohma 261 kan remh duh ning le Kawl Party hna an remh duh mi aa lawh hna lo. USDP nihcun 25% inkil lung ah bunh in Pohma 261 remh an duh. Tlangcung mi tu nih cun Mipi thimh mi chung in PM cu asi lai caah, Ralkap cu an si khawh lo hrim hrim ti kha asi. Cucu NLD zong nih tuaktan in hlawh an tlin ter duh lo.\nDr. Zawmyintmg, NLD – VP: Pohma 261 remh kan duh lo mi cu Ralkal 25% ruang ah asi. (AYWDY News Interivew, November17) U Thein Tun Oo, Ralkap hlun bu Director: Hramhram in biasi an phai mi asi. Ralkap 25% he pehtlaih nak pelte hman a um lo a ti. Ralkap 25% nih Tlangcung mi kong he pehtlaih mi Sipuazi, Ramkhel le Zatlang nun kong ah bia an elh mi a um bak lo. NLD nih Pohma remh an duh lomi kha Hranhram in bia an kawl tu asi deuh.\nPohma 261 kan remh lawng ah Federal Pyidaungsu ah fawi tein kan kal khawh lai. Miphun hna Rualrem Ṭhan nak, PEACE timi kahdeih nak le Dindeih nak, ah kan hlawhtlin lai I Pine Ṭhancho nak zong a lamkip in tampi kan Ṭuan khawh deuh lai. ( U Phe Tan). U Thansunaing, Ramkhel Hlathlaitu: Tlangcung mi party nih tambik Teinak an hmuh nak ah PM an thimh khawh lo mi hi Tlangcung mi covo kan chut hna le Federal ah kan lut duh lo tinak asi deuh.\nFederal Inn ka ah kan lutcang tinak ah Pohma 261 remh ah siseh, Remh lo ah siseh, Tlangcung mi party chung in PM pek kha TEITU kawl party hna an rian ngan bik asi awk asi. USDP tu nih cun Pohma 261 cu asi khawh chung in remh ding in Biakam nak an ngeih cang. Tlangcung mi Party chung in PM pek ding ah kan hnatlak pi lai tiah U Than Htay nih a ti (TEITU an si le silo nih Lairel hlah seh ati).\nMonwya Aungsin: Tlangcung Party hna rian Ṭuan Ṭi ding in kan sawm mi hna ah hin Pohma 261 remh ding zong aa tel ati. Voi tamtuk hlen cang mi le dehcawh a ton mi Tlangcung mi nih kan zumh khawh ti hna lai maw? ti belte tuaktan lo awk Ṭha ve lo.\nNovember 12, Tlangcung party 48 sin ah sawm nak caa an Ṭial mi chirhchan in Pohma 261 remh ding hi thinphan awk aum lo ti tiang in an chimh ko na tein Phete bang in mi an hleng I an kan dehcawh lengmang caah zumh awk ah kan I har ngai ngai ko Tlangcung party hna kan caah cun? Tlangcung minih kan I ruah chan bikmi cu Mah le pine ah PM kha mah tein I thimh khawh nak Nawlvo le covo kha asi ko. Catialtu: Saya Rung Kaw\nCOVID-19 Zawtnak He Pehtlai In Al Bik Lian Zathang Nih Ralrinnak Kong A Vun Tial Mi Hi Rak Rel Ve Hrimhrim\nCovid-19 Pulrai Ruang Ah Lungrethei I Um Lio Caan Ah Missionary David Jacob Cu Meithal Kah Nak In A Nunnak A Liam\nNAA DAWHNAK A ZIAM LAI, HLEN A HMANG MI NA IANG A DIH TIK AH CUN\nThan Tlang Covid-19 Quarantine Chiah Nak Ding I Ansak Mi Inn Cu Mizei Ti Theih Lo Mi Nih An Hrawh\n2020 US election cu a linsa bak lai: Zasang Cinzah


Ralkap bawi 6 hna sin in Biatak Chim le Phuang A si Cang – Thechinlungnews\nRalkap bawi 6 hna sin in Biatak Chim le Phuang A si Cang\nKum 2020 election kong ah buainak fakpi a um caah tu tiang ah zeihmanh thawngpang fiang theih khawh a si lo. January Ni 6 ah Congress Joint Session ah thil sining a langte lai, mah joint session hi a buai ngai lai tiah zumh a si\nAruang cu Electoral vote challenge tu ding mi republican lei tampi an um caah a si, Zeibantuk thawngpang a chuak lai ti cu mipi nih an zoh lio le an ngaicang lio a si.\nTrump nih Martial Law a phuan lai ti mi kongah Trump nih Social Media ah fake News a si tiin a vun chim cang kha. Natein media tampi nih an langhter ning ah cun Martial Law kongah Trump le loyalist hna cu meeting an ngei tiin\nMah bantuk thawngpang a um hnuah Newsweek nih a langhter tthan mi cu, Military figures 6 zong Martial Law kongah meeting an ngei ve tiin thawnga thant, ttial.\nDonald Trump nih voter Fraud kongah election tuah tthannak ding caah Martial Law kong media nih heh tiah an chim mi cu FAKE NEWS tiin a langhter cang, natein mi tampi nih an zum kho bak lo\nMah kongah Military hruaitu 6 hna cu mah Martial Law kongah meeting an tuah i, Martial Law hi phuan si seh, zeitindah lehnak an tuah lai ti kong ceihhmainak an nei. A luancia Zarh Cacawn Ninga Ni White House Meeting ah khan Martial Law kong hi Trump le a loyalist nih an rak caih cang ti report a um\nSix retired military members nih Newsweek sin ah, “Martial law phuang si cang seh, ralkap uniform a hrut mi hna cu an i thlak an zum lo ti an chim. Mah kong hi a linsa ngai mi a si caah zeibantuk thawngpang a um lai ti hi US mipi nih an tih ngai mi le an zoh lio mi a si\nTrump nih a rak chim cang bantuk in January 6 ahrally private militias & pro-Trump paramilitaries an tuah ah cun, Washington DC ah buainak ngan tuk mi a chuak lai ti zumh le ruah a si\nPresident Trump le retired General Michael Flynn, national security advisor a si tawn mi, White House meeting ah Martial law kong an ceih tiin source tampi nih an tial. Natein Trump nih fake News a ti hna. Zeibantuk thil a chuak lai ti zoh si cang. Cheukhat nih an i ngaih, cheukhat nih an tih zenh. Source-Newsweek\nBe the first to comment on "Ralkap bawi 6 hna sin in Biatak Chim le Phuang A si Cang"


Ruahnak ttha. . . | Radio Veritas Asia\nRuahnak ttha. . .\nAct 17:22 “Athens khuami hna! Nannih cu biaknak lei thil paohpaoh ah zuamnak lungthin a ngei ngaingaimi nan si kha ka hmuh”\nMithiang Paul le Silas nih Athens khua mi hna sin Bawipa thawngtha an phuan tikah, an rak cohlang duh hna lo. A cheu nih “Hi mihrutpa” (Act 17:18) a timi zong an rak um len. Sihmahsehlaw Mithiang Paul cu an khua chungah aa chawh i a hmuh mi thil hna in cu miphun hna sinah thawngtha aphuan tikah sual pawtnak zeihmanh chim lo in ruahnak ttha an ngeih mi in khan kan Bawipa thawngtha a rak cawnpiak hna. Bawipa thawngtha a cohlang mi hna le a cohlang duhlo mi hna tiin an um zong kan hmuh khawh.\nNihin kan vawlei pi zongah Khrihfa cawnpiak nak a cohang mi le a cohlang duh lo mi tiin kan um len ko rih hna. Khat lei ah Khrihfa timi min hmanh a thei rih lo mi hna zong tampi an um kan hmuh khawh rih.\nNikhat cu rawl a kan chumhpiak nak coka ah cun ka lut i meh an kio lio ko mi pawngah khin ka hei thu ve. Cu meh kio nak pawng te ah cun kan hei but i pakhat le pakhat cu kan hei i chawn sawh ko hna. Ka phone cu a hung ring i ka thawh tak hna i leng ka chuahtak hna. Phone ka chawnh dih cun ka angki cu kan hun hnimh tikah meh rim nih a benhchih dih caah ka kut-ke kaa tawl than hna i ka thil cu kaa thlen tthan hna.\nMithiang Paul le a hawi le hna nih kan Bawipa Jesuh Khrih thawngtha an rak phuan lio zongah hin an cawnpiak hna nak a thawtnamh a thei mi hna nih an rak cohlan hna, i a lung a puam deuhmi hna le nek ngeihnak a rak ngei mi hna nih an rak cohlang duh lo.\nBawipa thawngtha, nunnak lam a kan hmuhsak tu thawngtha, a hmanmi le a dik mi ruahnak lam a kan hmuhsak tu thawngtha cohlaan ding cu mah pakhat cio thim ning in a si ko lai.\nKa angki cungah meh rim benhter ka duh lo a si ah cun meh kio lio nak coka ah va luh lo le va kal lo ding a si ko. Theih ko nabuin ka tuah mi cu keimah nih ka zun ding a si ko.\nThatnak ka cohlan, ka chungah ka um ter, ka rauhnak ah ka luhter duh a si ah cun keimah tthatnak caah a sibantuk in; ka ruahnak hna ah chitnak lawng te ka luhter, ka ruah peng a si ah cun keimah chiatnak caah a si ko lai. Chungkhar thlacam ti duh le duh lo; biaknak lei zuam duh le zuam duh lo zong mah nawl a si ko. Pawngkam caah tthatnak a tuah tu si le si lo ding zong mah nawl a si ko. Sihmahsehlaw, i ralring hna u sih.\nCu a si caah, mithiang Paul bantukin midang nih kan soi hna hmanhseh, ruahnak ttha he Bawipa thawngtha a cohlang i a phuang kho tu si khawh i zuam zungzal hna u sih.


Zeitindah Inn A Kangh I Hakha Chawdawr Nih Zeidah An Tuah? – THE CHINLAND POST\nZeitindah Inn A Kangh I Hakha Chawdawr Nih Zeidah An Tuah?\nCity Hunter| 2018 May 31| May 31 zan, deilei suimilam 2:00 hrawng i Hakha khuapi inn a kaangmi hi zeitindah a kanghning a si le hi innkangh ruangah Hakha chawdawr ngei pawl zeibantuk cawlcanghnak dah an ngeih na hngal ve cang maw?\nMay 31 zan, zinglei suimilam 2:00 hrawng, Hakha lamtonnak (laansone), Dawrthar sang ah inn pahnih le dawr pali a kaang i an ciam dih. Inn a kaanghnak hi Hakha Dawrthar sang, lamtonnak hmun, Bogyoke lampi cung ah a si. Inn a kaangmi cu A Han Nu te inn (Pale Store), Pi Ui Cer te inn le dawrkhaan te lawng sakmi inn pakhat an si. Inn a kaangmi chung ahhin dawrkhan pali aa tel. Pu Ni Cung inn (Lairam Canphio Dawr) zong vampang vialte mei nih a hrem, a kangh ve nain khuami le meithat motor nih an hmih manh than. Pu Sang Cung inn zong a hrem pah nain meithat motor nih an ven i an phelh manh than.\nZeitindah Mei Kangh Aa Thawk?\nHakha mei kanghnak kong he pehtlai in Hakha penguk palek zung in sakhaanhmu U Thein Zaw Oo nih The Chinland Post ah atu bantuk in a chim.\n“Mei hi Pi Ui Cer (Ni Ceu nu) te inn in aa thawk. An inn rawlchuannak coka, meitil in aa thawk. Cu meitil cu aa hlum i atu bantuk in inn a kangh hi a si. Electric mei in a si lo. A ngaingai ti ahcun hihi daithlan bia a si. Inn a kangh hi innpa nih an rak hmuh hmasa.”\nPi Ui Cer te inn hi Hakha, Dawrthar sang, Bogyoke lamthlang ah a si. Anmah inn in kehlei kam (chaklei) ah A Han nu (Pale store) te inn hi a si. Pi Ui Cer te inn he aa pehmi dawrkhan inn pakhat zong a kaang chih. Pi Ui Cer te inn ahhin sii-dawr pakhat pakhat he dawr hnih a um.\nMei Kangh Ruang Ah Ahodah A Thi?\nHi mei kangh ruang ah nu pathum an thi. Mei an hmih dih hnu kaangdap lakah an ruak in an char hna. Pi Ui Cer te inn ah a ummi Pi Ui Cer (kum 87) le a fanu Van Bawi Zi (kum 49)an thi. Cun, Pale store dawrtuahnak inn ah a ummi Pi Hliu Ngo (A Han Nu) a thi. Pi Ui Cer le Van Bawi Zi hi anmah an inn hmun mei a ciamhnak zawn ah an ruak an hmuh hna bantuk in Pi Hliu Ngo zong anmah an innchung ah an char ve. An ruak an hmuh hna caan hi zingka suimilam 6:00-7:00 kar hrawng ah an si. Mei nih a kanghpi chih hna ruang ah atu bantuk in an thihnak hi a si.\nMei Kangh Ruang Ah Ahodah Aa Hliam?\nMei kangh ruang ah Pale Store dawr ngeitu a simi Pi Khin Lay Sui (kum 45) cu a kut pahnih le a hmai aa hliam caah Hakha sii-inn ah an kalpi. A hma hi tihnung tuk cu a si lo tiah chungkhar naihniam upa sin in kan theih.\nZeitindah Mei An Hmih?\nMei a kaangmi cu khua a dei hnu ceu lawng ah an hmih khawh. Mei hi a kangh ka in meithat motor an ra ko nain a kanghning a fah tuk caah an hmit kho zokzok lo. Inn a kaangmi mei hmihnak caah motor 10, meithat zung riantuantu 55 le a bawmtu 15, Hakha Rungtlang ralkap 30 le khuami zapi nih ti gallon 120,000 tluk an hman hnu ah mei cu an hmih khawh. A inn a kaang cuahmahmi le a hlio i a hlio thluahmahmi meikaang tu cu suimilam 4:00am tluk ceo lawng ah an hmih khawh. Asinain, mei a kaanghmi le meici le meitil pawl a mih dih taktak cu zing khuadei hnu pi lawng ah a si.\nZeizat Man Dah Sunghzatlak An Ton?\nInnkangh a tuarmi hna chungkhar nih innkangh ruang i sunghzatlaknak an tonmi zapi hi ks. 28,077,000 man a si tiah cozah lei nih an tuakpiak hna.\n“Inn pahnih a kaangmi le dawrkhan pali nih an thilri man an sunghmi zapi hi a tlawm bik in ks. sing 10,000 man paoh cu a si lai. Hakha le Thantlang mizapi a kan cawmtu dawr cu Pale store hi an si. An dawrkhan chung chiahmi thilri le kodawng chung ah an chiahmi thilri vialte lawng hmanh ah hin ks. sing 7,000 man paoh cu a tling hrimhrim lai. Zar Zar siidawr i sii man vialte zong khi a tlawmte hrimhrim lo. Cu pin ah Pu Ni Cung le Pu Sang Cung inn a hremmi le a rawkmi zong an um rih fawn. Pale store dawr le inn a kangh cu Hakha le Thantlang mizapi sunghzatlak taktak a si. Thilri cu aa rel deuh rih, minung pathum tiang kan thihmi hrimhrim hi a man in tuak khawh lomi a fak bikmi le a ngan bikmi sunghzatlak a si” tiah min langhter a duh lomi Hakha chawdawr tuahtu upa pakhat nih The Chinland Post ah a chim.\nAhodah Palek Nih Ahmuh An Tuah?\nHi kong he pehtlai in Hakha penguk palek zung in sakhaanhmu U Thein Zaw Oo nih The Chinland Post ah atu bantuk in a chim.\n“Innkangh he pehtlai in innkangh hram aa thawknak inn ngeitu Pi Ui Cer (Ni Ceu nu) kha Hakha palek sakhaan nih sualnak No. (ပ) (၂၁၆/၂၀၁၈) Yaza-tat-gyi (၂၈၅/၃၀၄-က /၃၃၇) in ahmuh kan tuah. Amah cu a thi cang nain inn ngeitu a si caah ahmuh kan tuahnak hi a si. Sihmanhsehlaw thinphang tuk ding cu a si lo, a thih cang caah a thi tiin ahmuh zong phih colh a si ko lai.”\nHakha Chawdawr Nih Zeidah An Tuah?\nInn a kaangmi ruang le Hakha chawdawr pali a kangmi ruang ah Hakha chawdawr tuahtu tampi nih an ngaihchiatnak langhternak ca le ngaihchiat, thihloh le sunghzatlaknak a tuarmi chungkhar hna hnemhnak caah an chawdawr vialte an khar cio dih hna. A bik in Hakha lamtonnak hrawnghrang i a ummi Bogyoke lam siseh, Matupi lam siseh, Pyidawtha sang lei le Dawrthar sang lei paoh nih an chawdawr vialte an khar cio dih. Cuti chawdawr an khar ciomi nihcun mizapi thinlung a thangh ngaingai. Mipi tampi nih an thangthat hna.\n2018 Ah Ahote Inn Dah A Kaang?\nMarch 25 (Sunday) chun suimilam 2:40 hrawng ah Hakha, Pyidawtha sang, Bogyoke lampi – Lunghleiva kam te ah a ummi le Hakha lamtonnak (laansone) chak te ah a ummi Pu Khar Nawn inn a kaang. Pu Khar Nawn inn hi dawrkhaan telh chih in dotli a si. Inn a kanghnak hi a dothnihnak in aa thawk. Vanchiat lei vanthat ah inn a kangh dih taktak manh hlan ah khuami le meithat motor nih an phelh manh than. Cuti a kang cu rawlchuannak coka ah electric mei a sawt ruang ah a si.\nApril 2 chun suimilam 2:00 tluk ah Hakha, Dawrthar sang, Shalom Guest House pawng ah a ummi Pi Mang Tin Ci te inn a kaang. Inn a kangh lio ah innchung ah a zengmi Pu Len Kham a um nain mei nih a hliam manh hlan ah an chuah manh. Inn hi tlakrawh inn dothnih a si i inncung in mei a tho. Inncung innpi ah mobile phone battery an tun (charge) mi in electric mei a sawt i inn a kanghnak cu a si.\nApril 23 zanlei suimilam 5:35 hrawng, Hakha khuathar sang, CB Bank zungthen pawng ah Pu Van Hup inn a kaang. An tappi mei in kangh aa thawk i an coka a kangh taktak manh hlan ah innpa chakthlang nih an hmih khawh colh.\nApril 16 zanlei India le Myanmar pehtlaihnak ramri a simi Falam peng, Rihkhawdar Myo No.2 sang ah inn 8 a kaang. Hiti mei a kangh ruang ah innchungkhar 6 in minung 48 caankarlak chung umnak inn ngeilo in harnak an tong. Tukum tanghra a phimi ngaknu Mai Ngun Siang Sin cu mei nih faktuk in a kangh. Rihkhawdar taihne sii-inn i an thlop hnu ah Kalay ah an kalpi i Kalay- Royal City sii-inn in April 24 ah a nunnak a liam. Hi inn a kanghnak aruang cu Pu Ngun Hlei Thawng inn a simi dawrkhaan ah an zuarmi gas a pem i a puakmi ruang ah a si.\nPrevious Salai Isaac Khen Rian Aa Phuahnak Puanzar Phen Ah Biathli\nNext Innkangh Ruang Ah A Thimi Nusaltha Pi Ui Cer A Zumhnak Tuanbia Tawi


Biahrai Tha, Zyphe rei APOSTOL 28\n☰ APOSTOL 28 ◀ ▶\nMalta rili ngaekang letah\n1 A bingpaw teitah rili ngaekang kaa va phah tihtah ma tuiraw heh Malta tuiraw aa tahpaw a cangpaw khah kaa hni. 2 Tuiraw letei a ungpaw cawngsaw sahlo taco achaw teitah aa ma tuitang. Khua tah sopai ka, a cakaw tu cawtah me tua he ka, aa ma dai. 3 Paul taco mething tongkheh tah va pakhong ka, me leco a bo tihtah me cawh a paling rawng takhei, thingtong chung taikhei changmehco pari ka pia ka, Paul a kih leco cuh ka, a pathle thlang. 4 Tuiraw letei a ungpaw cawngsaw sahlo taco a kih letah pari a pathle thlangpaw khah aa hmuh tihtah pakheh le pakheh cawh, “Ma cawngsaw heh lee aa nongpaw a cang hrahring a. Tui taico a lua thlang naná teitah hring thlang ruapaw taco, dingnah biacetu tah sai bei hi,” aa tah patlaw tlungmang. 5 Canghrasala Paul taco pari cawh me chunglang cathingthlah ka, ama cawh zekhatahmai a tua be. 6 Zening tamaw ka thling thlu ka, a cang ly leh zening tamaw a liahly ka, a thih a, tahpaw khah ma sahlo taco aa haw thlang. Canghrasala a sypui aa haw tihtah zekhatahmai a tua lypaw khah aa hmuh. Macawtaco aa khuarawh haa ka, khazing a cang aa tah.\n7 Taico aa kae leco Publia aa tahpaw tuiraw bui, naw a hnui ngeteipaw a lyraang a ung. Ama taco a ing lang a ma chui ka, ning thung chung achaw teitah a ma tuitang. 8 A paw cawh chungtlai le a sawnang tah a sah ka, a inah letah a lia thlang. Paul taco va ming ka, thlawchangpah ka a cung letah a kih pahnia ka, a dang. 9 Ma hratei a dangsah tih taco ma tuiraw letei a ungpaw a sahpaw ahringpaw sahlo zong cawh a vong he ka, a dangsah hrah he. 10 Taico, aa lung a lawng ngetei ka, lahsong phingphing tah aa ma peh. Taico sei ka pachia tih zong he peh tah khuatlawngnah cawtah kaa byhiapaw aa ma peh.\nRom kaa phah\n11 Mataico thlah thung khy takhei Alekzandria khuapui lang tah a va chuhpaw, ma tuiraw leco thlasih chung a ung thlangpaw tuilawng, a hmelang letei a phiapaw khazing Kastor le Poluk aa lingthlaw a suipaw khei tui lang co kaa sei. 12 Siraku khuapui cawh va phah he peh ka, ma leco ningthung ka cang he peh. 13 Mataico tuilawng cawh a ci he peh ka, Rekiam khua khah kaa va phah. Mataico ningthlamongpaw cawh thuilang tah thli a ka hrang ka, a hazainingpaw lekhei Puteoli khua cawh kaa va phah. 14 Ma leco uny thaikhehpaw sahlo khah a tong he peh ka, aaning sahlo khaco zaakheh chung cang pawtah aa ma thly. Macawtaco caang he peh ka, taico Rom khuapui lang cawh kaa sei. 15 Rom khuapui letei a ungpaw he zingtu uny sahlo taco a va tlung he tahpaw khah aa thui cawtah dai pawtah va sei he ka, Apius Chodokhua le Khuabuh Ingthung khua tai khah aa va phah. Paul tah aaning sahlo cawh a hmuh tih he tah Khazing kha lawngbia hlai ka, a hnaw a ngang. 16 Rom khuapui cawh kaa va phah tihtah Paul cawh ama teitah ungsah he ka, raekeh pakheh tah a cong.\nAa cong hmo khei Rom khuapui leco Paul tah phung a rei\n17 Ningthung khy tah Paul taco Juda hruitu sahlo khah a y pahmo he. Mataico aa tong pahmo tih he tah Paul taco aa hai letah, “Ka mingphing uny sahlo, kaa cawngsaw sahlo a carae tah le kaa mapaw sahlo aa phunglang a carae tah zehmai ka tua ly naná teitah Jerusalem letah pa tle he ka, Rom bui sahlo khatah aa pa chuakhui. 18 Bia pa hae he ka, thih a tlahpaw suanah zehmai ka tua lypaw aa hmuh tihtah thlaw aa pa du. 19 Canghrasala, Juda cawngsaw sahlo tah ma biachawnah khah aa duly cawtah khei Sizar tah ka bia pa cepah seh tatah hranghrang tah ka tah. Ma hratei ka tahpaw heh ka cawngsaw sahlo khah sua phosah ka dunah caw he tah cang be. 20 Ma rawng tahei bia rei du neh ka, ka ca tong dupaw he cawh a cang. Israel cawngsaw sahlo tei aa hnabeisuipaw heh ka hronghrahnah rawng letah ma bahrairui hei aa pakhipaw a cang.” a tah.\n21 Aaning sahlo taco, “Nama na kong kha a peitlé tah Judia raang taitah ze ca hmai hmuh be ca peh ka, ma taitei a va chuh pawhe kaa cawngsaw sahlo tah ahotahmai na kongchia rei bei he. 22 Canghrasala, kawkih letah a ungpaw cawngsaw sahlo tah ma bu thapaw chahlynah aa rei tahpaw kaa hni cawtah nama na zingnah heh thui kaa du,” tatah aa palei.\n23 Macawtaco Paul a tong rua pawtah khei ning thleh he ka, a tlungnah hming lekhei cawngsaw hlupui a va chuh he. Mong taitah zailang tai Khazing painah raang kong cawh a chingpase he. Zisu kong aa hnipase khyná pawtah Moses phungbia le Khazing khuavang sahlo bia khei a cawngpah he. 24 Juda cawngsaw thaikhehpaw taco a reipaw bia khah zing he ka, canghrasala ahringpaw taco zing bei he. 25 Paul tei a hningcai biareinah a hnui khy taico aa hrong letah aa lung a tlah be ca ka, thaikhehpaw cawh sei aa zaa. Paul tah a reipaw cawh, “Thlawpaw Pathai tei Khazing khuavang Isaiah hmang tah naa mapaw sahlo khatei a za reipaw heh ahmangpaw longtei a cang.\n26 ‘Ma mingphing khahei va sei la va rei,\na thui cawh naa thui leimei thlang a, canghrasala hnihthai a bei he ceh;\na ming cawh naa ming leimei thlang a, canghrasala hmuh a bei he ceh.\n27 Zecawtamaw tatah ma mingphing aa thinglung heh cawh aa ku a chaw.\nNawkho cawh aa hnui naná teitah thuithai be ca he ka,\nhmuh pang le peh tah he ka, aa meh aa pasing thlang.\nMa hraco cang ly ung my he seh la, aa mé tah hmuh a he ka,\naa naw tah thui he ka, aa lungthing tah hnih a he ka,\na va paleh he ka, ka dangsah thá he,’✡\ntatah Thlawpaw Pathai tah a tah.\n28 Macawtaco, Khazing pachahnah cawh Gental cawngsaw khatah rei cang myca ka, aaning taco ma cawh aa nge a, tahpaw heh naa hni rua pawtah ka du,” a tah he. 29 Ma bia a rei khy taikhei Juda cawngsaw sahlo cawh aaning le aaning khah a thaw tah a ei he ka, a piathlah thlu he.*\n30 Paul cawh ma letei ing a hlangpaw lekhei kung hning chung cawh ung ka, ama a vepaw vytei khah achaw teitah a cyhlang he. 31 Raechah teitah le pakhangtu zehmai ung lytah Khazing painah raang kong cawh rei ka, Abuipaw Zisu Khri kong khah a cawngpah he.\n✡ 28:27 Isai 6:9-10 * 28:29 Kih cia thaikheh leco cai 29 heh ung beh.


By CungthaPa Aruang: Kan Lungthu Le Kan Ramkhel – Chin Cele News\nBy CungthaPa Aruang: Kan Lungthu Le Kan Ramkhel\nPosted By: laitheihtlei.com October 19, 2021\nKan lungthu le kan ramkhel\nKannih hi nu khat chung chuak unau pa 3 kan si. Kan ngakchiat lio te in ka nu nih ba khaih in a rak kan khaih tawnmi bia a um:\n“Unau 3 te lawng nan si. Lai lungthu bantuk nan si. Pa khat te a bau sual ah cun rawl chuan khawh a si ti lo. Vawlei cung phung cun na pa he hin kan in thih taak hmasa te hna lai. Kan in thih taak hna hnu zong ah Lai lungthu bantuk tein nan rak i dirkamh zungzal lai.”\nKa nu bia kha Chin mi phun ramkhel puarzar cung ah khin thinlung mitthlam in ka hei benh.\nChin mi hi Kawl ram ah cun milu a tlawmbik miphun ah kan i tel ve. Lai lungthu bantuk in pa khat khat bau awk a ṭhami kan si lo. Falam le Tidim bau awk an ṭhat lo bantuk in Mindat le Paletwah bau awk a ṭhami kan si lo (khua min vialte chim ah cun a sau sual lai).\nCu ve bantuk cun Senthang zong bau awk an ṭhat lo bantuk in Mara le Zophei zong bau awk a ṭha hleimi kan si lo.\nLai lungthu pathum lak ah khin a hak deuh le a nem deuh, a nak deuh le a a var deuh cu an um men ko lai nain pakhat hmanh bau awk an ṭha lo.\nKa u le ka nau he khin biaknak le ramkhel kong ah kan dirpimi minung le party an i khah lo bantuk in kan ruahnak zong an i dang cio. A caan ah cun bia kan i al ko hna. Asinain, ramkhel le biaknak kong dirpimi le uarning aa dan ruang ah kan i hua lo.\nKa nau le ka u khi harnak zeimaw tong sual hna seh law zuan hnawh lo in ka um hrim hrim hna lai lo. Cu ve bantuk cun, harnak tong sual ve ning law ka u le ka nau nih zuan hnawh lo in an ka um ve hrim hrim lai lo.\nA za maw ei tiah cun Chin ram hi Burma ram chung in aa pheo kho le a bau kho kan si. A ruang cu, 1947 kum i hnatlaknak kut rak nammi Panglong Hnatlaknak ruang lawng ah Burma ram i aa telmi kan si ti cu kan mifim hna nih an kan chimhmi a si.\nAsinain, Chin ram chung i a ummi phun hna hi kan holh aa khah lo hmanh ah kan nunphung aa dang tuk lo. A tu i ram dang timi le miphun dang timi hna nak cun unau ka si deuh ko lo maw? Pakhat hmanh, a ho hmanh a bau kho kan si lo.\nA hlei in, a tu lio sa lak le ral lak ah hin pakhat khat kan tlin lo sualah cun kan lungthu a bau lai i rawl kan chum kho lai lo.\nBiaknak le ramkhel kongkau ah ruahnak i khah lo hi a sual lo, ruahnak i khah lo ruang ah lungthu pakhat khat bau i rawl chumh khawh lo tu hi a sual hnga.\nRuru hranghrang uknak kan duh cio lo, kan khua kan ram hawi tluk ve seh ti kan duh cio bantuk in kan fa kan naule hi hawi hnu ah i thlai hna hlah seh ti cu kan duh ciomi a si ko.\nLungthu pakhat a pelh deng ah maw, asiloah, lungthu pakhat kan phelh deng sual ah maw lung dai te le lung sau tein khuaruah rih a hau ko.\nChin mi cu tung thum tonh Lai lungthu bantuk kan si. A ho hmanh bau awk kan ṭha lo.\n(Mratt Kyawthu bia i hlan ah cun, hi ca ka ṭialmi hi lungthiang tein ral a tu cuahmahmi kan naule le kan ule nih cun caan heu lengmang in rel a hau lo.)\nCredit: CungthaPa Aruang\nBe the first to comment on "By CungthaPa Aruang: Kan Lungthu Le Kan Ramkhel"


Trump nih a rak chim ning bantuk in bawmnak kongah minthutnak a tuah cang lai\nUS ah um Chinmi caah thawngpang tha bak si cang, a chim ning bantuk in a tuah cang lai hi. zarkhat chung bawmnak kong hi Trump admin pawl nih Democrat pawl ceipinak an ngei hnuah,\nNinga tiang zeihman biakhianak an tuah khawh lo caah President Trump nih Executive order hmangin mah bawmnak hi mipi sin ah phanter a si lai tiah rak chim cang.\nMah kong hi ka rak ttial cang kha. Ka ttial hnu tlawmpang ah thawngpang dang a vun chuak tthan i, mah cun mipi nih arangnak in bawmnak an hmuh khawhnak ding caah President Trump nih US suimilam 3:30 Pm ah Trump National Golf Club Bedminster, N.J ah Hamptons lei ah fundraising tuah ding in a kal hlan ah min thutnak a tuah lai tiah Foxnews nih a vun ttial\nTrump nih mah bantuk US mipi dirhmun a si lio ah tu tiang Democrats pawl nih tangka phawt khawh lo in an tuah peng mi cu ceilak in a phomh hna i,\nDemocrat pawl nih an duh lo zongah keimah ngawlngeinak in mipi nih mah bawmnak hi a rang khawh in an nga khawhnak ding ah thil ka tuah lai tiah a luancia zar ah khan a rak chim cang. Mah kong hi Chinpage ah ka rak ttial cang kha\nMah bantuk in Senate ah an passed cang mi tu tiang mipi sin ah phawt a si lonak ruang cu, House Democrats nih $3 trillion cu coronavirus bawmnak caah tiah May ah an rak passed cang. Mah hi The Senate GOP pawl nih July ah biakhianak an tuah i, $1 trillion hi bawmnak caah phawt si seh tiah biakhianak an tuah\nMah Senate nih biakhianak a tuah mi hi Trum Admin nih Congress cu tangka release tuah ding in an va hal. natein Democrat pawl nih an duh lo. Democrat pawl le Trump admin hna cu zarkhat chung bak mah bawmnak kong hi cei hmainak an ngei.\nDemocrat pawl nih a her lo tuk mi ah tangka kha hmang chap an duh, Natein Senate nih a duh lo. Democrat pawl nih le Trump Admin biaceinak an ngeinak ah cun Democrat pawl nih $3 trillion a si lo ah cun $2 trillion ah si seh tiah an. Trump admin nih an cohlan duh lo.\nTutiang Democrat pawl nih mah bantuk in Senate nih a passed cang mi tangka phawt lo in an tlaih peng caah Trump nih a rak chim cia bantuk un Executive order cu zanlei suimilam 3:30 Pm ah a tuah cang lai. mah News na rel lio ah hi cun Trump nih Executive power min thutnak a tuah khawh meng cang. Credit- Foxnews\nBe the first to comment on "Trump nih a rak chim ning bantuk in bawmnak kongah minthutnak a tuah cang lai"


Tah Awk Atha Lomi Zumhnak le Ruahchannak!! – Chin 11 News\nTah Awk Atha Lomi Zumhnak le Ruahchannak!!\nUSA ithimnakah Party pahnih a um, laimi zongnih kan lakah kan ithim ve. Pakhat cu USA cozah kan bia lo Pathian kan biak tihi asi. Pakhat cu na duhmi poah na tuahkho zeipoah tihi asi ve.\nZumtu nih zeidah kan ithim lai. Cu i thimnak dingah thlalang bang zohthaawk a kan pek. Obama chankha thlalang pakhat asi. Hnawngtan pawl an hrang, khrihfa poah an thah hna. Vulei killi a cul dih, USA ramchung dawr kipah ithanak achuah cu chan cu kir na duh ko maw? .\nKanzumhnak cungah ruahchannak adir, OB bantuk in meialhter in a tak testawk kan tha lo, hrai chungah rawn in akhat le khat lo zohawk atha lomi zumhnak. Tuahsernak cungah le i tanpinak cungah biatak zumhnak a lang. Credit: Joseph Thawng Z Ting


Tanka a liam mi a tam tuk cang, an liam terh chap hoi lai, – Thechinlungnews\nTanka a liam mi a tam tuk cang, an liam terh chap hoi lai,\nActor Moe Aung Yin cu a darling nu a dau ruang ah Tangka ting 100 a liam, hi hnu tampi a liam rih te lai\nA ka hlen i a ka dau tiah Kawlram lemcang actor Moe Aung Yin cu a darling nu nih taza a cuai ruang ah nihin December 13, 2019 ah biaceih zung ah a chuak ve. Actor Moe Aung Yin cu pohmah 417 in taza cuai a si i Aa-mah-khan a ngah mi a si bantuk in Tangka ting 100 in Aa-mah-khan an tuah ter hi asi.\nPhundang in chim ahcun a darling nu a dau ruang ah tangka ting 100 a liam cang, Biaceih zung lei nih a sual an ti ahcun Aa-mah-khan nak a tuah mi nak tam hmanh a liam kho mi dirhmun a si.\nActor Moe Aung Yin hi a darling hlun nih Yankin biaceih zung ah taza a cuai hi a si i “Nupi ah kan thit lai a ka ti ruang ah nupa sinak zong ka hman pi, phundang in chim ahcun a ka hlen ruang ah a ka sualpi hi a si. A si nain a ka phiat tthan tiah taza cuainak a tuah hi asi.\nTutan ah case hi Model Thin Thin le Wai Lu Kyaw bantuk an si ve. Caan saupi biaceih zung ah an rau ve rih lai. Biaceih zung lei nih a sual ko an ti ahcun a caah dantatnak a fak ngai kho mi asi.\nActor Moe Aung Yin cu rithaisii ruang ah kum saupi thonginn ah tang ding in biachahnak an tuah piak, a si nain kum tampi a tlak manh hlan ah President zaangfahnak in a chuak ve. Thonginn in a chuahnak hmanh a sau tuk hlan ah tu bantuk in taza cuainak a ton tthan tikah a fan pawl an lung rawk ngai.\nBe the first to comment on "Tanka a liam mi a tam tuk cang, an liam terh chap hoi lai,"\nBreaking News – Dr. Lian Hmun Sakhng cu Union Minister rian sunglawi tuk mi an pek April 16, 2021\nChina Gold Digger pawl umnak cu KIA kut tangah a um cang. Thilmak tuk mi si cang April 15, 2021\nBreaking News- Aibur khua ah thawngpang chia. Ralkap an sual chin lengmang ko April 15, 2021\nKo Wai Moe an tlaihnak kongah Mandalay pasal Dr. Tez a holh ve cang April 15, 2021\nNihin Kawlram kong thawngchia 8, A poi chin lengmang ko April 15, 2021\nBreaking News- Ko Wai Moe dirhmun a tha lo. Thlacam bawmh hna u sih April 15, 2021


Thawngpang thatha taktak:President Trump nih thil ropui taktak’Chin mi caah tuah ai tim cang. – Onlinenungak\nThawngpang thatha taktak:President Trump nih thil ropui taktak’Chin mi caah tuah ai tim cang.\nTu chun khan president Donald Trump nih 2021 cozah kum chung i USA nih ralzam a lak ding zat min a thut cang.Vawleipi huap in ralzam 15000 lawng lal ding a si.\nMah hi lak ding a timi chung ah phun li in a tthen i cu chung ah Malaysia, Thailand le India lei ummi lak nakding a lam a um lo tluk a si.\nTrump nih President a peh si ahcun a ttuan chung ah Ralzam a tlawm khawh chung tlawm lak hi a hmuitinh a si. Cucaah Chin ralzam he pehtlai in khuakhannak dangdang ngeih le Chinram cozah zong a cawlcangh deuh a herh te lai.


February 1, 2022 Ah Ralhrang nih Uknak an Lak Kum (1) A tlin Nii A si lai caah Tuah An i Timhmi Hi rak Zoh Cia Ve – HRINGDILDEL LAIRAM\nFalam CDF Supporters: ” 2022, February 1 zinglei nazi 10:00am in zaanlei 4:00pm tiang.A ralai mi February 1 hi ralkap pawl nih rampi nawlngeihnak cu dik lo takin an laknak kumkhat tlinnak ni a si lai timi cu kan theih cio ko lai.Cuti rampi nawl ngeih nak dik lo takin an lak hnuah cun mipi an thah,mipi an tleih hna i an hrem hna.\nHringtu nule pa le fale karlak hlat ter in le Mino upa hngakchia thlu lo,mirum le misifak ti loin kan khuasak ning harsa ngaiin a kan um tertu,kan um kalnak hmun kipah kan him lo timi ruahnak in kan thinlung harsatnak petu chimah cun a tam tuk.Hi ban tukin fihnung tukin a cawlcangmi ralkap uknak cu kan duh lo lawlaw hleiah kan fih taktak ti langhternak caah le kan cungah an thil tuahmi kan ngaithiam lo.\nkan philh kho lo timi langhternak ding caah February 1,2022( zinglei nazi 10:00am in zaanlei nazi4pm) tiang ralkap uknak kan duh hrimhrim lo ti langhternak ding caah awchuah lo tein le innleng zong chuak loin,dawr zong ong lo dingin a tu tein kan in sawm cia hna.\nAni caan a phak laite ah kan rak thanh than lai.Kan dohmi ral kan philh lo! Kan dohmi ral kan tih lo! Kan dohmi ral kan tei lai! Kan tei hrimhrim lai!” Ralhrang nih rampi nawlngeihnak an lak niah ralhrang uknak kan duh lo ti langhternak dingah mah le umnak hmun cioin daitein duh lonak langhternak rak ngeih cio dingin mipi sinah theihternak an rak tuah.\n← Breaking News : Aizawl Ah Fak Tuk In Inn Kangh Nak A Chuak Tih A Nung Tak Tak (+Video)\nA Thicang tiah Thlachung ah An Phum Hnu ah A Mah Tein A Chuak i Inn ah A Lawi Than →


CNF Vice Chairman Dr. Lian Hmung Sakhong Nih Nihin A Chim Mi Bia – Chin World News Evening\nFebruary 20, 2020 Salai Van Chin News\nCNF Vice Chairman Dr. Lian Hmung Sakhong nih, “Kanmah Chin Ralkap hi inntek taktak cu kan si. Chin Miphun Ni a kan lawmhpi tu nan dihlak cung ah kan i lawm. Rampi Ruahnakpetu Daw Aung San Suu Kyi cung zong ah kan i lawm. Daw Aung San Suu Kyi hi Myanmar ram Ruahnakpetu lawng siloin Democracy ah kan nu bik zong a si.\nAtu Chin Miphun Ni kan tuahnak khua Thantlang hi Pu Lal Luai khua a si. Pu Lal Luai cu kan caah nunnak a petu Chin mi kan pa asi. Nu hna caah biatak tein a rak cawlcang mi asi. Ni hin kan ram kan zoh tik ah Panglong Cahren chung um mi hi kan tuanchuah khawh lo caah nihin tiang ramchung ral a daih khawh lo hi asi. Cucaah atu lio remdaihnak kong ah hi Panglong Cahren chung a um mi hi tling khitkheh in kan tuanchuah a herh,” tiah a chim.\nRelchih: Daw Aung San Su Kyi nih a chim mi bia. A Kum 72nak Chin Miphun Ni honnak ah Myanmar Ram Ruahnakpetu Daw Aung San Suu Kyi nih, “Chin Ramkulh cu thanchonak ah a der bik a si ko rih. Cucaah hi thanchonak a um khawh nakhnga, papek in Chin Ramkulh cu thanchonak rian kan tuan khawh tawk kan tuan. Chin Ramkulh hi ka phak a tam ngai cang.\nCu chung ah Chin Ramkulh cu intuar khawhnak le dinfelnak nan ngeih hi ka hmuh khawh. Cun Chinmi hna i zumhawktlak nan sinak zong hi kan upat hna. Cu zumhawktlak sinak cu Rampi remdaihnak kan tuahnak ah a herh bik mi a si. Democracy Federal ram kan ser khawh nakhnga kan zapi in kan tanti a herh,” tiah a chim. Credit: Democratic Voice of Chin-DVC


Rualpiza Țangkhawm Group nih Paletwa ralzam caah tangka an pek mi cu a tam tak tak\nThiltha tuah hi chin mi kan sining le khrihfa kan sinnak langterhtu thabik a si caah, chin mi le khrifah ziaza hi kan philh awk hrim a si lo. Atu bantuk in kan unau pawl ralzam ruangah ei awk ngei loin an um lio ah mah bantuk in bawmhnak a pek khawh mi hna hi thangthat lo in um khawh a si lo.\nRualpiza Țangkhawm Group nih Paletwa ralzam pawl caah 873,800 an hlut. Arakan Army leKawl ralkap pawl i doh ruangah kan unau miphun khat a si mi harnak fakpi in an tawn lio a si, mah bantuk tangka an bawmh khonak ruang bik cu Pathian an ttih caah le Pathian caah zumawktlak an sinak kha thil tuahin langter an duh caah Pathian sungparnak cang ko seh.\nA cheu nih nikhat ah tlawmpal in an chek hna caah an hmuh mi atlawm asi tin an chim . Asi lo Doctor le siizung riantuan zong nih ban ttih tukmi zawtnak asi .Ram kip Doctor le siizung riantuan nunnak aliam .Cucaah asi khawh chung in an i zuam lio asi ve.Mi zaw le Doctor cu i then awk athat lo tikah kham khawh le theih khawh an duh bikmi asi . Zawtnak an hmuh mi hna cu Isolation ah an chiah i Nasopharyngeal Swab Oropharyngeal Swab an lak i an chek hna …cu hnu ah an hngah i negative simi cu mizaw tluk te khan siibawi zong an lung alawm ve.\nBe the first to comment on "Rualpiza Țangkhawm Group nih Paletwa ralzam caah tangka an pek mi cu a tam tak tak"


Iran Caah Cun Khuaci Mui Taktak Si Ko, Voikhat Ah A Rammi 147 Nunnak Liam – Chin World News Evening\nIran Caah Cun Khuaci Mui Taktak Si Ko, Voikhat Ah A Rammi 147 Nunnak Liam\nJanuary 8, 2020 January 8, 2020 Salai Van World News\nBREAKING NEWS: Top Stories Iran ram ah minung 176 a phurmi Ukraine vanlawng “Boeing 737-800” a tla i ai citmi vialte an thi dih. Ukraine vanlawng hi Iran ram Imam Khomeini International Airport in 6:12am ah a chuak-zuang i minute 10 a zuan hnu ah a tla colh ti a si.\nTuan deuh ahcun, engine rawh-ṭhat lo ruang ah si tiah statement an chuah nain an let ṭhan. A tlaknak a ruang an hlat ṭhan lio a si. A thimi lak ah Iran rammi an tam cem i 82 an si. A changtu ah Canada an si i 63, Ukraine 11, Swedes 10, Afhgans 4, Britons 3, German 3, le Crew 9 an i tel. Iran cozah nih a thimi chung ah 147 hi Iran rammi an si an ti. Cucaah, Iran le ramdang “dual-citizen” a simi hi 65 an i tel ti nak a si.\nUkraine vanlawng a tlaak hi Iran nih Iraq ram chung US ralkap pawl umnak hmun hnih, Ballistic missile zun 15 in an kah hnu suimilam 2 hnu ah a si. Ram tam ngai nih Iran ram chung ah vanlawng zuanter lo ding in biakhiahnak an tuah. A cheu cu lam dang i zuang ding in an chimh hna. Iran ram hi ton lo le ton lo ton chin lengmang te dawh an si.\nUS ralkap hmun an kah lio le vanlawng a tlaak lio hrawng ah hin Nuclear an tuahnak pawng hrawng ah li “earthquakes” zong 4.9 faak in ai hnin ti an ti. A thimi le inn le lo a rawkmi cu a um rua lo. Atulio Boeing pawl an minchiat tuk lio i atu a van tlaak hoi cu an mit au lawng phing ko lai. Boeing cit ding zong thinphang in a um cang. Ref: The Chin Voce\nRam Tinthei Nih Australia Mei Kang Caah Thlacam Ding Tlangtaar A Chimmi Cu Aṭha Kho Taktak\nMandalay Sizung Chung Ah Vansang Mizaw Zual Pitu(A Pi Le A Tu Te)Hna Bawmh Hau


HRIAMNAM NGAN IN RALHRANG HNA NIH KIA AN KAH HNA – The Chinlung Post\nVuanmaw(ဝိုင္းေမာ္) peng ah ralhrang nih KIA hmunhma ah hriamngan an kah. Vuanmaw( ဝိုင္းေမာ္) peng Vuyian( ဝူယန္)khua pawng ah nihin chun suimilam 12 hrawngah bomb puah thawng theih asi. Vuanmaw ah hrambunh mi ralhrang Batalian 58 nih KIA hmunhma asi mi Nanzawyian(နန္ေဇာ္ယန္) khua ah hriamngan in an kah.\nBomb puah ruangah hliammi le a rawk mi cu fiangin theih asi lo. Vuanmaw peng Mainasupawng gate cu June 23 zaan suimilam 7 hrawnfah KIA nih an va kal bal cang.


John Fready: Jehovah Nih Hram A Rak Thok Lio Le Hlan Liopi I Rian A Tuan Hlan Ah Khan A Ka Ngeih Diam Cang! – FIAKFAIROCK\nJohn Fready: Jehovah Nih Hram A Rak Thok Lio Le Hlan Liopi I Rian A Tuan Hlan Ah Khan A Ka Ngeih Diam Cang!\nJehovah Nih Hram A Rak Thok Lio Le Hlan Liopi I Rian A Tuan Hlan Ah Khan A Ka Ngeih Diam Cang!\nPro 8:22-31, 22. JEHOVAH nih hram a rak thok lio le hlan liopi i rian a tuan hlan ah khan A KA NGEIH diam cang, 23. Zungzal in FEHTER ka rak si,Vulei a um hlan le hram a rak thok ah khan. 24. A thukmi Rili a um hlan le ti hna vialte an chuah hlan ah khan ka rak CHUAK diam cang. 25. Tlang hna a um hlan le mual hna a um hlan hmanh ah ka CHUAK diam cang. 26. Vulei le ram hna a ser hlan le Vawlei le leidip hna an um hlan ah khan, 27. Van hna a timhtuah lioah khan KA UM cang i a thukmi Rili cung i heelnak lam a SER lioah khan. 28. Van raang i khuadawm a zaamter lio le a thukmi rili, a luangmi cerhti thazaang a pek LIO ah khan. 29. Ti nih a nawl pek an buarnakhngalo, rilipi ca i ri a khiahpiak LIO ah khan, vulei hram a rak bunh LIO ah khan. 30. Zung a thiammi bangin a PAWNG ah ka rak um i ni chiarte amah lomhtertu ka si, a PAWNG ah kaa lawm. 31. Umnak ding i a sermi Vawlei nih a ka lomhter, mi fapa hna nih an ka lomhter chin chin. Mah Solomon fimnak phungthlukbia tialmi nih hin, Trinity doctrine maw a bomh deuh? Oneness doctrine dah?\nDoctrine mit in kan zoh chun tuah lai: Tu lio Online chungin Trinity doctrine fiannak hrilhfiah a tuahtu hna Kan hawi le cheu khat nih hin, Solomon phungthlukbia tialmi 8:22-31 Chung hi Fapa dirhmun fianternak cherhchan ah an lak i an hmanmi a si caah Trinity doctrine caah Bawmtu a si taktak maw si taktak lo, dr tihi felfai deuh le ningcang deuhte in Kan dothlat ti tuah hna lai! Cun, Oneness doctrine Bawmtu le fiantertu teh a si kho maw? ti zong kan zoh chih ve lai.\nA tak tak le a ngai ngai tiah cun, an cawnpiaknak dik lo, mei lam phalhtu ding hi a dikmi Trinity doctrine cawnpiak a thiammi Trinity an saya te an si awk a si nain, an phalh duh fom lo cu teh! Zapi theih awk tlak tein an chim lengmang mi Trinity an doctrine ah Pathian cu pakhat a si. tihi an chim cio ning a si. Cu Pathian pakhat ahcun Mi pathum an um, an ti cio fawn. Cu hna cu; Pa, Fapa, Thiang Thlarau ,hna hi an si, an ti cio fawn ko. Pathian pakhat ah Mi pathum, Or, Mi pathum cu Pathian pakhat, an si. tihi, Pathian kongah an chim ning cio zapi theih cu a si.\nSernak kongah; Gen 1:1 A hramthok ah Pathian nih Van le vulei kha a ser. Mah ka i Pathian timi hi, (Elohim-Plural form) thumkomh Pathian kha a si caah, sernak ah hin, an pathum tein, sernak rian an tuanti, tihi, an chim ning cio a si. Gen 1:26 Cuticun Pathian nih Kanmah mui kengin Kanmah he I loin, minung ser u sih law, timi zongah hin, Kan a ti caah thumkomh Pathian, Pa le Fapa le Thiang Thlarau bak kha an si, ti cio a si fawn rih.\nBible cacang dang cu, va um cang ko seh, Pro 8:22–31 chung le Gen 1:1,2 1:26, sernak kong an chim ning le an fianter ning kong hi aa khat kho maw khat kho lo? BAWIPA (JEHOVAH) nih hram a thok lio le, ti in Phungthlukbia tialtu Solomon nihcun a chim i, Kan hawi le chimning in tial ding rak siseh law, Pathian nih hram a thok lio le, ti ve ding a si hnga, (BAWIPA ticu JEHOVAH timi chimnak ti si i, Pathian ticu Elohim timi chimnak an ti caah mu.)\nCucaah sertu cu Pa, Fapa le Thiang Thlarau thumkomh an si caah Elohim timi, Pathian ti a hmannak a si, ticu, Biblical ning a si deuh loh, Zawn domh ruahnak bia deuh sawhsawh si. Deu 6:4 nak ah JEHOVAH, timi BAWIPA hi Pathian a si a ti caah, sertu hi Pathian ti in a tialnak si ko.\nJEHOVAH nih fimnak in vulei hi a dirh i theihthiamnak in van khi a fehter. (Pro 3:19) a ti caah, Sertu cu BAWIPA Pathian a si ti a fiang bak ko. Kan zoh fian dingmi Phungthlukbia chungah a biapi deuh mi biafang paoh cafang ngan\nmi in kan i chinchiah tuah lai. 22. JEHOVAH nih, hram a thok lio le rian a tuan hlan ah A KA NGEIH diam cang. 23. FEHTER Ka si. 24-26 . Ka rak CHUAK diam cang. 27-29 . Van hna timhtuah a si lio ah KA UM cang. 30. A PAWNG ah ka rak UM. 31. A sermi Umnak Vawlei le Minung hna nih an KA lomhter chin, Fimnak cawnnak mit i zoh loin, Doctrine mit in kan zoh lai caah, Jesuh hi Zungzal Fapa, (Son The God- Fapa Pathian) cu maw a rak si? (Son of Man/Son of God) Mi fapa, Pathian fapa deuh dah a rak si. ti in, Mah Solomon phungthlukbia nih hin, Trinity doctrine a dik tinak zeihmanh a langhter lo.\nCang 22 nak ah Jehovah nih Fapa cu a rak ngeih diam cang nak a chim i, Cang 24,25 nak ah ka rak chuak diam cang, a ti caah Fapa dirhmun ah Jehovah nih a rak ngeih diam cangmi a si, tinak a si. Cucu, Cang 23 nak ah Zungzal in fehter a si nak aa chim, A si ah cun, zeihmanh ser a si hlan ah Jesuh cu Pathian nih fapa ah a rak i ngeih cang maw? a rak chuak cang maw? Fehter chom a haumi dirhmun cu Pathian ca ah zei dah hau? Pathian cu Pathian dirhmun ah fehter chom a hau chap ti maw? Pa Pathian nih Fapa Pathian i um ding in fehter cu Zeidah a herhnak um?\nCang 26,27 nak ah zeihmanh an um hlan, timhtuah an rak si lio ah khan KA UM CANG a ti. Zeihmanh an um hlan ah minung zong Kan um hlan ah Fapa Pathian (Son The God) dirhmun i rak um cu Pathian caah a herh maw? Cang 28,29 le Cang 30 ah cun, Jehovah nih Van le Vulei rili le khuadawm hna a rak ser lio ah khan zung a thiammi ka si caah KAA TEL ve, KA RAK BAWMH ve ti lo in, zung a thiammi bangin, A PAWNG ah ka rak um. a ti.\nLaimi nih lai holh i tialmi lai Baibal te Kan rel le, lai fa Kan lung a piang kho lomi hi, Laimi bia el huam a chuahtertu Kan si ko rua. A riantuannak ah kaa tel, a riantuan ka bawmh ti le, Kan tuanti ti te hna hi, a riantuannak pawng ah ka um. timi he cun , aa khat ko Kan ti kho hnga maw? An ser ti, an tuanti, Kan ti kho hnga maw? Cang 31 nak ah, Umnak ding i A sermi Vawlei nih A ka lawmhter, tiah, fiang tein a chim ko cu teh. Hodah Jesuh cu na lih titu um? Hodah Phungthlukbia tialtu Solomon cu na lih ti ngamtu um? Bible leh an i palh ti phun in maw Kan I lak than ne hna lai?\nBAWIPA (JEHOVAH) nih Vawlei a ser i, hodah aa lawm? Kan ser i, kan ser ti i, Aa lawm, kaa lawm ti a si loh khih! A ser i, cu nih cun A ka lawmhter, titu si. Cucaah mah Solomon phungthlukbia tialmi 8:22-31 nih hin Trinity doctrine fianternak tuah lo in, Pathian pakhat, Oneness doctrine tu kha fiannak a langhter deuh. Doctrine mit in, Kan ti cang kha mu!\nOneness doctrine he cun, Cang 22, 23 nak ah, Jehovah nih rian a tuan hlanah A KA NGEIH DIAM cang. A sullam cu; BAWIPA (JEHOVAH) nih sernak rian a tuan hlan ah a ka ngeih diam cang, ticu Pa nih rian a tuan hlan ah Fa in a ka ngeih diam cang. tinak si.\nAho nih dah chim, Jesuh nih, Zeitindah Fa in a rak ka ngeih diam cang ticu a chim khawh? Cang 23 nak ah FEHTER, ka rak si. a ti. Zeiti fehter dah a chim? Ngaknu thiang Mary nih a hrin te lai nak ding kha zeihmanh ser a si hlan in BAWIPA nih fehternak a rak tuah diam cang. Cucu, Cang 24,25 nak ahcun a chuah hmanh ka rak chuak diam cang, a ti.\nZeihmanh ser si hlan i rak chuak diam cang ti cu, zei dah a sullam si hnga? Profet bia hna ah mah bantuk bia cu a um ve hnga maw?\nIsa 9:6; Kan caah Ngakchia a chuak, timi hi, Isaiah nih BC 740-680 hrawng karlak ah a rak tial ve i, Jesuh tucu a chuak rih loh, (BC le AD thentu ding ah a chuak te dingmi lawng a si.) sicun, zei bia dah si kun? Profet bia, a tling te lai dingmi chim chung bia timi kha lung a piang.\nTahchunhnak ah; Bia 13:8; Vawlei serka i thahmi Tufa Nunnak cauk i, timi zong hi, Jesuh cu Vawlei serka ahcun maw an rak thah? Naisaihlah, AD 33 – 36 hrawng ah pei thah a si ko cu, sicun, Bible tial an I palh maw? Si lo ah, a chimtu Johan tu hlah maw ai palh le si hnga? Maw, Bible leh dara an i palh hoi? Efe 1:4; Vawlei hramthok hlan in amah ah dawtnak in a Kan thim bangin, timi zong hi, Minung hmasa bik Adam cu van le Vawlei ser a si hnu ah sermi a si tiah Bible nih a tial. (Gen 2:7)\nSicun, zeitindah Pathian nih minung cu Vawlei hramthok hlan ah cun a rak kan thim khawh zia? Hodah chuak ? Hodah um? Zeihmanh um lomi cu hodah thim thiam? Cucaah Bible nihcun mah tihin a tial chap rih, Jhn 7:24, A langh ning lawng in ceih hlah u, dik le fel tein ceih ngat u. a ti. Cang 26,27 nak nih Van le Vawlei ser hlan timhtuah an rak si lio ah KA UM cang, a ti. Jesuh hi, zeihmanh ser an si hlan ah Pathian nih Van le Vawlei ser kong timhtuahnak a rak ngeih lio tein Fapa ah a rak umter cang i, a rak chuahter cang i, a rak fehter diam cang.\nA sullam cu, Van le Vawlei ka ser lai, a chung ummi thil zeizong vialte ka ser hna lai i, Cun, minung zong kha ka ser lai i, ka sermi minung cu Satan ruang ah sual i an tluk tikah, a thiangmi Fa, Minu chung chuak, Mi Fapa, ti le Pathian Fapa tiah ti a si mi Nazareth Jesuh khrih in, ka kawl than hna lai i, ka tlanh than hna lai i, ka khamh than hna lai, tihi , minung Kan um hlanpi ah Pathian nih Fapa a rak umter cangnak cu a si i, Thi le Sa Minung pum in a rak um rih lomi, Cu a Fapa ahcun Ser le hrin a si rih lomi kan nih hi a rak Kan thim ve cang, Amen.(Efe 1:4)\nCucaah, zeihmanh ser a si hlan timhtuahnak lawng a rak um lio ah khan timhtuahmi chungah minung Kan rak i tel ve i, Jesuh khrih , mi Fapa zong hi a rak fehter diam ve cang . tinak tu a si. Cucu, Cang 28,29, le 30 nak ah, Van le Vawlei hram a bunh lio le Rili le khuadawm hna a ser lio ah khan A PAWNG te ah ka rak um. a ti.\nMahka zawn i, a pawngte ah ka rak um, ka rak chuak diam cang, fehter ka si cang, titu hi Trinity Kan hawi le nih (Person) Mi dang dang in, Pa le Fa an um cangnak a si rua , an ti rua, ka ti hoi le, an ti taktak sual ahcun,\nA si loh, tihi, Bible biatak in leh ka duh hna.\nBible tu nihcun; Jhn 1:1; Vawlei hi ser a rak si hlanah Bia cu a rak um cang; Cu Bia cu Pathian sinah a rak um i,\nCu Bia cu Pathian a si. A hramthok tein Bia cu Pathian he cun an um ti. Wycliffe, In the beginning was the word, and the word was at God, and God was the word. A hramthok ah Bia a um, Bia cu Pathian ah a um, Pathian cu Bia a si. a ti.\nMah Bible cacang i Bia timi hi, Minung i aa can hlan chung paohpaoh cu Fapa ti phung si bal lo. Fapa Pathian (Son The God) ti zong a Ngah loh. Bia cu Bia, a si ko. the word was God. Cu Bia cu Pathian a si a ti ko, the word was Son The God, Cu bia cu Fapa Pathian a si, an ti bal loh. Mary nih a pawimi le a hrinmi Naute kha, Pathian nih a hramthok tein a rak i ngeih ciami Fapa Pathian (Son The God) kha a si naisai loh,\nNgaknu thiang, voikhat te hmanh Pa he a it ti bal lomi Ngaknu a si ko nain, Pathian khuakhan le lairel ning tein, Thi le Sa in Nau a pawi i, cu Naute cu Immanuel, Pathian Kan sin i a umnak ding, minung Pumsa, a thi khomi Minung , Pathian deu thlam, Pathian umnak inn ti zong a si fawn mi Jesuh khrih kha a si.(Bia 21:3) Pathian umnak (deu thlam) inn ticu thi le sa minung pum kha Pathian aa phuannak, aa langhnak, Pathian, Minung Pumsa i a ratnak ti khi si ko. Cucu Pathian Fapa Jesuh tiah Bible nih a ti lengmang mi cu a si. Cucaah Profet Isaiah nih Khuaruahhar, a rak timi kha a si taktak. (Isa 9:6)\nPathian cu fapa ti phung zong a si loh, Thlarau a simi Pathian cu hohmanh nih an pawi in an hring kho lai lo. Jhn 1:1-14 tiang nih hin, Pathian pakhat ah Mi pathum an um zia le, Cu Mi pathum lakah pakhat cu a ratnak kong kha si loin, Nazareth Jesuh khrih cu, minung ci in hrinmi sawhsawh a si lo zia le, Pathian bak a si ko bu ah, minung i i can te nak ding timhtuahnak felte in Pathian nih a ngeih zia le Pathian hrim hrim Minung ah aa phuannak, aa langhnak, aa cangnak, a si zia kha Johan nih bia hram domhnak ah a hman ning a si.\nCucaah Pro 8:22-31 chung bia hna hi , Van ah Mi pathum hna cu Pathian pakhat an sizia le an rak um ti bal cangnak kong fianternak si lo in, Pathian nih Vawlei a dawt tuk caah fapa ngeihchun a kan pek dingmi Jesuh khrih minung Pumsa cu bia ah fehter in a rak um diam cang titu kha hi Phungthlukbia tialtu Solomon hmang In Pathian nih a bia thli fimnak a phuan chungmi tu a si. A reltu nan dihlak cungah Kan Pathian Jesuh Min in daihnak um ko seh. Pathian cu Thlarau a si. timi le Pathian Thlarau or Jesuh Thlarau le Thiang Thlarau timi hna hi aa khat mi an si maw? Credit: John Fready\nPa le Bia ( Fapa ) le Thiang Thlarau Min ah Mi Fapa – Jesuh a si khawh ning : John Fready\nSayama Daisy Par Article “Ngaihthiamnak” Timi Hmangin Thazaang Rak La Cio Dingin Bawi Khrih Min In Kan In Sawm Hna!\n2The 2:7 : Mithalopa thawnnak cu a thli in rian a tuan lengmang cang\nTrinity Le Oneness Kong Cu Hebru Holh Lawng Nih A Fianter Khawh!


Dr. Ngun Cung Lian Sin Cakuat – Chin World News Evening\nDear Federral cu chim lo Democracy hmanh a duh lo mi Party sin ah cakuat: Ralkap 25%: Myanmar ram himnak caah rian kan tuan tiah na ti mi cu kan upat ko hna. Miphun le ram kilhkamh nan duh duhnak cu kan uar ko hna nain nan kuilhkamh ning bel cu ka lung nan hring. Miphun le ram nan dawt taktak ko ahcun ziah 25% nih thutden nan i ham. a ho mipi nih dah an pek hna. nanmah 25% ruang ah ram le miphun a daw mi hna nih mipi thanchonak le duh mi zauk phung an ser kho lo.\nHihi maw Miphun le ram caah rian kan tuan nan ti mi cu a si. NLD cozah a kai hnu ah NLD belnaang thuh duh ah Tlangcung hriamtlai phu he kah hram nan thawk. ICJ tiang na phak ter. a taktak le ngaingai ti ahcun ram le miphun caah nu can le pacan pei nan si cu, Tlangcung hriamtlai hna hi fa le bantuk in zoh kehnh I an duh mi lehlam pek kha nan rian a si. Democracy le Federal he aa pehtlai mi phunghram remh nan duh lo mi nih pohmah 261 remh ding nan rak ti mi kha kan rak i zumh sual deng.\nUSDP: Miphun le ram caah tiah rian nan tuan mi cu kan u pat ko hna. miphun le ram ca rian nan tuan ning bel ka lung a hring. mipi a temtawn tu phunghram remh na duh mi hi kan herh mi a si lo, kan herh mi taktak cu zauk phung he aa pehtlai mi phunghram remh kha a si. naite ah pohmah 261 remh ding hmanh biatung na dirh ko ah ziah March ni 10 nih ah chuah pimi phunghram pawl khi remh nan duh lo. kan rak i zumh sual deng, a cheu nihcun an i zumh sual cang hna. Federal Democracy nan kham chung pohcu kan ram thanchonak rian nan tuan kho fawn lai lo i Federal ramkawmh zong hi chim len ti hlah u,\nMipi nih an herh mi zauk phung lei ah tha na pek ahcun nan tuan ding mi rian 50% cu mipi nih kan i tuan khawh ko lai. Asinain cucu nan duh lo caah mipi kan herh tluk in rian nan tuan kho lo hi. Cozah na tlaih lio hi Phunghram na ser mi le phunghram remh kong ah 75% tlin lawng ah remh khawh ding upadi na rak ser mi cu NLD le Tlang cung mi, Democracy zauk phung a dirpi tu Party hna khamnak pei a rak si ko hi. Federal Democracy ser a duh mi hna Party khamtu 75% phunghram na ser mi cu mipi kan kut le ke na kan tem tulk a si ko.\nDr. Ngun Cung Lian: Laimi nih cathiam le mifim kan in ngeih mi na si. CNF/CNA ah rak um law na miphun ngan a ram damn deuh men ko hnga. ramdang ah fimnak na cawn mi kha Chinram nih thlaza kan in cam piak mi le fahnaing muisam hmuh lai bang kan i ngaih tuk lio ah Democracy zauk phung a duh lo tuk mi Chin mi kan ral ngan Party ah na va fawnh. ka thin phan mi cu, Chin miphun kan sining le kan duh mi, kan i timhtuah mi vialte ralkpa lei Party ah na van chim lai i Chin miphun cung ah an zer chinchin lai i Chin mi nih kan duh mi hmuhnak ding lamcan na sauter lai ti hi kan zumh pah ko. Atu na umnak Party caah cun vitamin thabik na va si ko cnag lai i Chin Miphun caah ruahchannak lam a bi men cang lai. Credit: Rolian\nCoronavirus Zawtnak Phudang Ah Aa Thleng Kho Caan Donghnak Hmelchunnak A Si Kho Tiah Tuluk Scientist Nih Thanhnak An Tuah Ṭih A Nung Taktak


NUG cozah Nih PDF Vialte Le Khuachung Um Mi Hriamtlai Kho Dihlak Sinah Meithal Kan Pek Dih Hna Lai Tiah An Chim - Chin Eleven News\nNUG cozah Nih PDF Vialte Le Khuachung Um Mi Hriamtlai Kho Dihlak Sinah Meithal Kan Pek Dih Hna Lai Tiah An Chim\nNational Unity Goverment (NUG) nih ralthuam caknak in kan i timtuah cuahmah tiah an chim. Khuachung ah PDF vialte le ramtangah training a kai mi pohpoh cu ralthuamtlig kan pek dih hna lai tiah an thanh. (NUG) cizah Defense Minister U Ye Mon nih cun fianhlang tein thanhnak a tuah.\nKhuachung um mi le hmundang um mi PDF sinah theihternak kan nei dih cang tiah a chim. PDF lawng sinah hriamnam pek loin a sawhsawh khuachung um mi PDF zawng hriamnam kan pek dih hna lai tiah kan i theihter dih cang tiah an chim. Hmunkip in kan i bawm cio hna lai tiah NUG Defense nih RFA sinah a chim.\nNUG cozah nih cun PDF ralthuam a tlaimi poh felfai tein theihternak an tuah . Nichuahlei PDF le nitlaklei PDF felfai taktak in Headquater hmun 5 an neihnak kong le Training an dih cang nak kong vialte RFA sinah a chim. NUG cozah nihcun tlangcung hriamtlai he lungrual taktak in hmunkhat ah dohnak D-Day kan nei lai.Min Aung Hlaing le a ralkap pawl kan doh hna lai tiah a chim.\nRelchap: AIPA Assembly Ah Ralhrangbu An Kai Termi Cungah ASEAN An Lungtling Lo August 22 in 25 tiang Brunai ram ah tuah ding mi a voi 42 nak ASEAN Inter-Perliamentary Assembly (AIPA) tonpumhnak ah ralhrangbu cu observer in kai nak nawl an pek hna i, CRPH an i tel ve lo nak cungah CRPH an lung a tling lo.\nAIPA hi ASEAN Parliament ah a sang bik mi parliament phu pakhat a si i, AIPA rotation chairman Brunai Judiciary council chairman H.E. Pehin Dato Abdul Rahman Taib nih Kawlram aiawh ding min cazin theihternak cu parlianmentary culture phung ningin thawng an kan thanh lo tiah a ti.\nCRPH nih hi tonpumhnak kai dingin CRPH chairman U Aung Kyi Nyunt, Daw Myat Thidar Tun le U Sithu Maung hna cu kai dingin min an pek mi a si. Atu bantukin CRPH sin ah thawngthanhnak an tuah lo mi kongah AIPA chairman thiltuah ning le ASEAN parliament cu democracy phungning he a kalh mi, mipi aiawh nak a um lo mi kalphung pakhat a si.\nCu hleiah AIPA chairman nih mipi thim a si lo mi le, mipi ai a awh lo mi ralhrangbu palai observer ah an pom mi cu democracy phung zah lo nak le ralchiatnak nak a si. Tuah sual, palh mi a um a si ahcun rianrang in silhnalh ding le Kawlram mipi aiawh tu hna sawm an timh a si ahcun meeting kai dingin timhcia kan si tiah CRPH nih a ti.Ref; KTM\nMandalay Le Yangon Khuapi In Kahnak Kan Domh Lai Tiah PDF Nih An Chim\nRalhrang Palek Sakhaan KIA Nih An Khangh


NUG Cozah Cohlannak Ding Ah American Cozah Chimnnak Nawl Ngeitu Pa - Chin Eleven News\nNUG cozah lungtlin pinak cu America cozah nih a ruahpiak men lai tiah biahal nak a chuak America cozah riansng tlai tu pakhat le caankarlak (NUG) phu chungtel pakhat hna kar pehtlaihnak ah NUG cu lungtlin ding ah America cozah nih a ruah piak men lai tiah bia hal nak a chuak .\nMah biahalnak he pehtlai in America ramdang lei pehtlai in chimnak nawlngeitu Ned Price nih nizan thawngfianhnak chung ah kan lungtlin lo ti nak um zong lo a dik ko tiah fehternak bia bantuk zong in kan chim lo.\n” A voikhatnak bik ah chim ka duh mi cu Democracy hmuh than nak cu hmuh kan duh ti cu fiang tein kan chim khawh Myanmar mipi he hmun khat ah kan dir ko tiah a chim.Myanmar mipi cung ah a fek mi cohlan nak he Democracy uknak cu a dir khawh than nak ding ah a zuam cuahmah mi mipi hna ,Democracy a duh mi bu hna he pehtlaihnak zong kan ngei ko.Tuni tiang ahcun Duh- vuanci Sherman lawng si lo in nichuahlei Asia le Pacific ram he pehtlai in riantuan tu hna leng ah mmYanmar he pehtlai in America palai zong a tel.Anmah cu NUG hruaitu hna he an i tong bal.Mah pehtlaihnak hi thuk chin in pehzulh in kan tuah lai.\nDuh- Vuanci Sherman le Daw Ma Aung hna cu a luancia zarh ah khan bia an i ruah lio ah Myanmar Democracy kong cawlcanghnak ah America nih pehzulh in kan tan pi nak kong tel in Myanmar ram Democracy lam ah a dir khawh than nak hnga caah rian kan tuan lio a si kan i zuam nak he pehtlai in biaruah ti nak an ngei.Mah leng ah CoVid – 19 zawtnak a tuar mi Myanmar mipi hna caah an herh bik mi minung hawi i bawmhchanhnak pek ding kong hna zong tiah ” chimnak nawlngeitu Ned Price nih a chim.Minister Wendy Sherman le NUG i ramdanglei kong pehtlai tu vuanci Daw Yin Ma Aung hna biaruahnak thawng cu a than tik ah NUG cung in America cozah i ruahnak aa thlen nak a um cang hnga maw tiah theih an duh chin.\nAmerica ramdanglei kong pehtlaihnak zung riantuan tu poh cu NUG he pehtlaihnak a um ko nain Minister Wendy Sherman cu tu tiang American cozah bu chung ah NUG le pehtlaihnak a um ko tiah a chim tu a sang bik rian ngei tu pakhat a si.\nMyanmar aiawh tu a dik mi cozah ah zei phu hi kan lungtlin tiin kan chim lo ti ahcun a ra lai mi September thla ah UN meeting chung ah ruah i biakhiah ding caan he a tong.\nCredentials Committe tiah auh mi UN ah ram hna i aiawhnak cu meeting pi ah chuahpi ding mi Committee phu chung tel ram 7 in in then a si.\nTuah ding a si mi avoi 75 nak UN meeting caah Credentials Committee i phu chungtel ram hna cu America, Taluk, Russia, Iceland, Papua New Guinea, Trinidad and Tobago, Tanzania, le Uruguay ram hna an si.TCP


Buddist Biaknak In Khrihfa Biaknak Ah A Lutmi Pa Cu A Chungkhar Nih An Hlawt Zawt Fahnak Fak Tuk Atuar – Chin World News Evening\nAugust 2, 2019 August 2, 2019 Salai Van Theihtlei\nBuddist Biaknak In Khrihfa Biaknak A Lutmi Pa Cu A Chungkhar Nih An Hlawt Zawt Fahnak Fak Tuk Atuar\nHikong hi tha tein rak rel ve hmanh thawngpangțha zong asi.U Naing Lin cu thlakhat chung a pawpi le ril lei dam lonak ruangah siizung ah a um. Asinain a nu le pa, a u le nau hna nih Buddist biaknak in Khrihfa zumhnak i a luh caah zeihmanh an ti lo, an zohkhenh duh lo.\nU Naing Lin ( 26 ) hi kawl ( Burma ) asi i, amah hi Buddhist chungkhar in a țhangmi asi. Asinain Jesuh Khrih thawngțha a theih ruangah Buddist biaknak in le a nu le pa chungkhar kaltaak in Khrihfa biaknak ah a letmi asi.\nVanchiat ah nupi le fa a ngeih hnuah a pawpi le a rilpem. Cu bantukin harsatnak a ton tikah a nu le pa a chungkhar nih cun caan țha ah i lak riangmang in diriam ngaiin holh dawh lo taktak in an holh hnawh. A pawpi operation an tuah hnuah a rilpem mi an hmuh țhan ruangah thla tampi siizungah um dingin siibawi te nih an ti.\nCu bantuk i harsatnak a ton le lungrethei vansang au in a um lio zongah cun a nu le pa chungkhar hna nih cun na cawh maw? na duh le thi ko kan biaknak chuah taak riangmang in Khrihfa biaknak ah a lutmi na si khah tiah fak taktak in an ti. Cu lawng hlah a chungkhar sinin a hmuhmi thilri zeihmanh a um lo. Asinain U Naing Lin nih cun a zumhmi Jesuh Khhrih cu kaltaak in a chungkhar bawmh hal duhnak ruahnak zeihmanh a ngei hlei lo.\nAtu ah le a ril a pem ruangah siizungah i zohkhenh rih a hau fawn. A chungkhar sinin a hmuhmi le a donmi bawmhnak zeihmanh le a hmu fawn lo. Asinain amah konglam fiang tein a thei hngaltu pakhat nih thil umtu ning mipi a theihter dih hna. Cu a konglam mipi a theihter hna hnu minute 1 a tlinah amah chantu ding mipi an hung um țhluamah. Amah fek tein a tleihmi paoh cu Jesuh Khrih nih a zoh sawhsawh hna lo an caah bawm chantu a chiahpiak peng ko hna. A konglam a herhning langhter khawh kan rak izuam țhan lai.


Thantlang Khua Aung San Milem Le Bogyoke Pangpar Dum Tuahnak Rian An Thok - THE CHINLAND POST\nThantlang Khua Aung San Milem Le Bogyoke Pangpar Dum Tuahnak Rian An Thok\nSalai Elvis| September 26| Thantlang khua chung Aung San milem cu sing 75 dih in ser ding le Bogyoke pangpar dum tuah ding rian cu September 2018 tu thla zarhthumnak hrawng khan sipin committee nih riantuan hram an thok cang tiah theih a si.\nHi rian cu tu thla September in rian dih cang ding a si nain riantuantu an um lo caah ramkulh sinah ruahnak an hal hnu ah September 19 Thantlang khuanu/pa, Hluttaw palai hna le cozah lei tuanvo ngeitu hna hnatlaknak le sipin committee nih tawlrel dingin riantuan hram an domh than hi a si.\n“Bogyoke pangpar dum le a milem tuah ding cu sipin Committee nih kan tawlrel lai. A tu hi milem zong kan cah lio a si a dir lio pe nga tluk a sangmi a phurhman he sing 75 a dih lai. A tangmi cu pangpar dum tuahnak caah lam cawhnak le a muisam suainak caah hman a si lai i tu thla chungah kan lim lai. Milem tu cu a rau deuh lai caah October thla dih lei ah khin cu hmun ah cun chiah a si lai.” tiah sipin Committee Chairman Pu Ram Khar nih TCP ah a chim.\n“Budget rak hal lio ah Aung San milem le pangpar dum tiin an rak hal mi a si. A si nain khuami cheukhat zong nih an doh bu in tuah chih phung zong a si lo tikah hi budget cu a kir than ah cun khua mi an sungh lai caah sipin Comiitee le khuanu/pa hna nih tawlrel dingin Can binate meeting ah bia kan chah.” tiah sipin vuanci nih September 11 ah a rak chim.\nHi hmun cu cusu-bar-ih chak, phungki sianginn hnulei ah a um mi a si i sipin nih rak humhak cia cang mi ekah- 5 tluk a kau mi hmun a si. Hi pangpar dum cu (zero Degree) muisam in tuah an timh i hi hmun ah zalong tein tar le ngakchia zong lam len khawhnak hmun le Cycle (seh-bing) citnak zongah hman chih khawh ding tiangin timhtuah nak an ngei.\nAung San milem le pangpardum tuahnak ding caah ramkulh sipin budget sing 300 dih in rak hal mi a si. Bogyoke Aung San milem chiahnak kongah Thantlang zatlang bu kipfonh hna nih duhlonak ca zong sipin vuanci sin ah an rak tial bal. Hi tangka hman dingmi zaka ah khuathanchonak le hi rianthok hlan ah khuami hna hmuh ning le duhnak laknak zong an tuah ta hmasa a herhnak kong fakpi in an rak doh bal tiah theih a si.+++\nPrevious Lai Caholh Le Nunphung Committee Thantlang Ah An Dirh\nNext Chinmi Fimcawnnak Thlenremhnak Kong Ceihhmainak An Ngei Lai


People's Defence Force (Kalay) Kahdohnak Thawng Pang Fiang - Chin Eleven News\n1. Nizan June 26, zaanlei suimilaam 1pm hrawngah Gankaw in Kalaymyo lei ah a rak hong mi ralhrang ralkap motor 20 reng lo cu PDF (Kalay) ralkap lei nih Nat-chaung – Chaung-khuah van lonh Paan-mon-chaung hlei pawngkam in Bom in an doh hna. Bom kan tarh mi in ralhrang ralkap a thi i ai hliam mi an um kho ko nain zeizat an thih ticu kan thei lo.\n2. Tuni (June 27) chun suimilaam 1 hrawngah Gankaw in Kalay lei ah a ra mi ralhrang ralkap motor 3 (Minung 50) cu Khuai Cing khua te le Tanphu khua kar ah PDF (Kalay) ralkap nih an bawh hna i an kah hna caah ralhrang ralkap lei in a tlawm bik minung 9 an thi. Ralhrang ralkap tam deuh cu hliam hma an tuar. PDF (Kalay) ralkap lei in ai hlaim mi um lo tein hnu kan pil kho.\nTuchun ah Zalen Media nih a thanh ningah cun “He-loh khua te pawng aum mi khua mi pakhat nih “zaanlei suimilaam 1:15 hrawngah an i kah cu asi. Suimilaam 1 renglo an i kap. Ralhrang lei in hriam lian in voi 10 renglo an kah hna. A tu cu Aungchianhta khua te lei an lonh cang” tiah a chim.\n“Ralhrang ralkap lei in minung 4 an thi an ti. Ralhrang lei in a thi mi an um caah hriam lian he hnu an pil pah in an kah pah hna. Ralhrang ralkap cu pawngkam an i chawhvah lio (Kiin-hleh) ah PDF Kalay nih an kah hna. Motor cungah Mipi 15 hrawng an tlaih hna” tiah a chim chap. Crd: PDF (Kalay)


Breaking Mindat ah an i kap cuahmah rih – Hakha Cherry\nApril 27 zinglei 9:30 AM hrawng in Mindat in Kyauk-htu lam lei meng 2 tluk hla ah ralkap le khuami an i kap cuahmah, tiah kan theih.\n“Atu hi meithal thawng kan theih peng. Hriamnaam ngan thawng zong kan theih. Mindat an hun naih thluahmah cang. Kyauk-htu lei meng 2 hrawng a hlatnak hmun ah a si,” tiah khuami pakhat nih The Hakha Times ah a chim.\nApril 26 zaan kahnak ah ralkap lei in minung 15 an thi, motor 3 an khanghpiak fawn hna, tiah kan theih. CitizenJournalist The Hakha Times\nChin miphun lak ah miphung teng nge tampi kan um.Hi chung ah a lungsau thin fual ngai mi phun nak in araltha i akhul rang mi Mindat, kalay kanbaw miphun ka si lo cu ka van chia ngai tiah ka ruah.\nRalkap dohnak ah lungsau thin fual mi phun sinak in araltha i akhul rang mi miphun si ka duh deuh.\nMino cheu khat he raltha te le khul rang in ralkap doh ding ka buai pi lio ah a ka chawn i aa ka hrotu lamzawh lei upa, dalan ah kan in chiah lai aa ka ti i na inn ah kan in fuh lai, na chung khar tiang nih harnak an ton khawh hih, na tuah mi let tiah aa ka hrotu an um, cu tlawmpal ah online ka,cathanh aa kan thah piak rih.\nAtu ka ruah ah ka celh lo. Ralkap uknak duh lo lamzawh ah ahnu bik,athok tu peng, CDM athok,hnu bik peng, ralkap lehrulh ah aral chia bik peng ka rak i tel cu ka van chia ko.\nDalaan tiah cathanh chuah in aza tiah aruat mi hrauitu upa hna lak ah ka tel huam lo, ralkap hi cafung in doh caan asi ti lo, an hman mi hriamnam bantuk hman ve le an tuah ning lehrulh lawng hi ka timh mi asi.\nCu caah ralkap doh ah aral tha mi nih athar in inbox le massenger in ka text te u, hriamtlai bu luh aherh lo, kan thiam ning le sining cio kha hman ngam tu aherh. Kei cu ka ready cang hi.Credit.Laipa Lairam\nThawng Van Thanh Tthan Kan Duh


KAN PA NIH A VUN KA CHIMH CU MIRH LOIN KA UM KHO BAK TI LO:DR PARI – The Chinlung Post\nCovid in ka zaw i sii inn ka um lio ah kan pa nih phone in bia chim awk kan ngei a ka ti. Zei dah ka ti i dam tein inn na phak tik caah kai chiah a ti. Inn ka phak tikah ka hal than.Covid in na dam than hnu cun a let zakhat in kan dawt cang a ka ti. Mirh loin ka um kho lo. Zeicatiah a dawtnak a ka pek mi ka lungthin dih lak in ka cohlan (accept) caah nuamh loin ka um kho lo.\nCu ka mirh le kai lawmh a hmutu kan pa aa lawm chin ve nak cu a mithmai ah ka hmuh than. Pathian nih “Dawtnak Laksawng” a kan pek i kanmah nih kan cohlan tikah kan Pa Pathian hi zeitluk in dah kanmah nakin ai lawmh chin chin hnga mu ti a ka ruahter. Pathian dawtnak kan cohlan mi chung in a chuakmi dawtnak lila in pakhat le pakhat dawt a kan fial.\nA chel ahcun zumhnak lawng kan ruat tawn.A ngaite kan ti ahcun Pathian dawtnak tu nih Amah kha a kan zumhter mi a si.Baibal nih zumhnak nakin dawtnak a ngan deuh a ti kha. Kan nun caan tawite ah daw tein um hi kan i ngaichih lo ding cu a si ko. Ngaih chih cu mah le mah dantat bantuk a si i ngaih chih hnu ah rem than zong a ngah ko nain a hmape belte cu a zungzal a hmun camcin ko lai.An nun chung caan tawite mi cungah dawtnak tuanbia a tialtu hna hi mi thluachuah cu an si.\nRelchih a liamcia nithum ah a ttialmi :Zaang dam tein nun kan thiam lo ahcun van i a zuangmi Vate Hmanh Khi. Covid in ka zaw i ka damnak in ka tha a fekfuam tuk rih lo caah video zong ka tuah kho lo. Nu/pa kong ka chimmi comment tete ka zoh than. Mi thin hna ka hun ter. Tulio cu ka fb ah thim lai a si caah politics lawngte nih hmunhma a lak. Politics cu ka thei lo ve lo nain Comment tete ka rel pah.Kawl Taihciat le Lai ar an i cuknak a tam ko.\nLai ar le Lai ar zong an i ngiar pah ve cang rua ka ti.Cutikah ka Paradox timi mirang biafang ka lungah a chuak. Laiholh cun aa kalh mi thil tinak khi a si ko Electric hri sinak ai khat lo mi negative (Anak) le positive (Asen) hmun khat ah an um ti i ceunak power a chuah bantukin sinak ai khat lo mi mi fapa Jesuh le Pathian thlarau cu hmunkhat ah an um ti ve.\nJesuh Krih hrim hrim hi Paradox cu a si.Aa kalhmi thil he then awk tha loin kan i pehtlai caah hrial awk a tha lo mi a si. Nain zumtu kan phorhrit vialte cu Jesuh Krih nih a kan chawn cang i aa kalh mi thil kan tonmi nih phorhrit a kan pek awk a si lo. Zaang dam tein nun hi a nuam i chan saunak zong a si. Zaang dam tein nun kan thiam lo ahcun van i a zuang mi vate hmanh kan tluk sual hna lai lo. Credit: Dr Pari


Krihfa Nupa Hna Cu Lih Hrokhrol In Sual An Puh Hna Caah Thih Dantat Nak An Pek Hna – Chin 11 News\nKrihfa Nupa Hna Cu Lih Hrokhrol In Sual An Puh Hna Caah Thih Dantat Nak An Pek Hna\nPakistan ram Gojra, Lahore pawng ah khua a sa mi hna Khrihfa nupa a si mi Shagufta Kausar le a vapa Shafqat Emmanuel hi Pakistan muslim pawl nih text message hmang in Prophet Muhammad thangchiat nak le sual puh nak an chim lengmang tiah sual an puh mi hna an si.\nPakistan ram ah Khrihfa mi pawl hi ahman lo mi ning in hi bantuk sual phawt nak ruang ah thongthlak mi le an thah mi hna hi an tam ngaingai cang. Shagufta Kausar le a vapa Shafqat Emmanuel te nupa hi 2016 khan thih dantat nak pek ding in zeidah an sual kan hmuh lai tiah Muslim pawl nih an rak buai lengmang mi hna a rak si.\nPakistan ah hin cun Islam soisel nak bia a chim ko tiah mi pakhat nih a ti ah cun zeihmah tehte a um lo zong ah tleih cawlh le thah cawlh lengmang a si ko. Thaizing hi Shagufta Kausar le a vapa Shafqat Emmanuel caah a donghnak bik biaceih zung an phak a si lai i biachah nak le fehter nak an tuah lai.\nBBC thawngzamh nih a langhter ning ah cun Shagufta Kausar hi Khrihfa sianginn ah rian a rak tuan tawn mi a si tiah zong an langhter ve. An nupa in thong an thlak hna chung vialte hi a naupa Joseph nih a veh tawn hna caan poh ah hin police pawl nih an rak hrem tuk hna ning hi celh ding a si lo tiah a chim. Hi hna nupa hi an caah chunmui a tlung ko.


CHRO nih UN ah Chin miphun nuhrin covo dirhmun report a pek than cang: Cozah nih thlen remh ding 10 an hal – THE CHINLAND POST\nCHRO nih UN ah Chin miphun nuhrin covo dirhmun report a pek than cang: Cozah nih thlen remh ding 10 an hal\nTCP Hakha – 2020 Nov. 24| Chin miphun nuhrin covo bu (Chin Human Rights Organization-CHRO) nih kum 4 fai chung Chin miphun nih ton mi nuhrin covo kong he pehtlai in United Nations (UN) ah report a pek than cang tiah kan theih.\nUN nih kum 4 voikhat tuah mi ram kip nuhrin covo dirhmun zohfelnak Universal Periodic Review (UPR) ah CHRO nih Chin miphun nih kum 4 chung ton mi Nuhrin Covo burnak kong he pehtlai in UN sin ah report tlamtling tein a pek. Hika ah mirangca in rel khawh a si Cu chung ah Ramkomh Kawlram cozah nih a ra laimi kum 4 chung ah thlen remh awk a herh mi thil phun 10 tluk zong an langhter chih.\nHi kong he pehtlai in, CHRO lutlai Salai Za Uk Ling (Deputy Executive Director) nih, “UN nih kum 4 dan voikhat vawlei cung ram zapi nuhrin covo kong ah zohfelnak (check) a tuah. Hihi 2006 hnu lawng in a thawk mi a si. Ramkomh Kawlram a voikhat nak an rak zohfel kum 2011 ah siseh, a voi hnihnak 2015 ah siseh, a tutan a voithumnak 2020 ah CHRO nih Chin miphun kong ah UN sin ah report pahnih kan chuahpi. 2020 July thla ah khan kan rak pek cang mi a si nain, a tulawng ah zapi rel khawh ding ah kan chiah. UN ah kan pek mi pakhat cu kanmah CHRO lawng nih Chin miphun kongkau te lawng kan tial mi a si. Cun, a dang pakhat cu tlangcung kokek miphun huap in CHRO nih kan hruai hna i a phu in UN ah report kan pek” tiah The Chinland Post ah a chim.\nTutan CHRO nih, UN ah report an pek mi chung ah Raltuknak ruang ah har tong mi hna kong, sualnak ngei lo mipi hna nih an temh inn nak kong, hrem an innak kong, hramhram in riantuanter nak kong telh in Chin ramkulh Paletwa ah kahdohnak ruang ah tonmi covo burnak a tampi a tel.\nCun, Chin miphun biaknak zalonnak kong he pehtlai zong an telh chih. Cu report chung ah, zalong tein biaknak inn lo ngeihnak nawl, zalong tein tonpumhnak nawl tbk. kan telh,” tiah Salai Za Uk Ling nih a chim chap.\nChin miphun ralzam kong le kokek miphun hna covo he pehtlai in, a dangdang tampi zong an telh mi chung in fimcawnnak kong ah fakpi in sersiam a herhnak an langhter.\nCHRO nih mirangca in tial mi UN UPR Report chung ah, “Chin miphun hna he pehtlai mi kong lawng silo in, Ramkomh Kawlram cozah nih a tuah ding mi chung in, vawlei cung nuhrin covo lak ah biapi cahren (treaties) chung in ICCPR, CAT, ICERD, ICPPED tbk. minthun in hnatlaknak tuah ding ah a forhfial. Cun, kahdohnak kong ah cozah nih zulhphung siseh, Ralzam kong ah siseh, thanchonak riantuan tik ah felfai tein caihmainak a umnak ding kong zong cozah nih tuah ding mi ah an hal chih.”\n1995 in rak dirhmi Chin Human Rights Organization (CHRO) cu 2018 thawk in vawlei cung cozah vialte fonhnak United Nations (UN) nih UN ruahnak petu sinak (ECOSOC special consultative status) a pek mi Chin miphun le Ramkomh Kawlram ah riantuan cuahmah mi phu pakhat a si.#\nPrevious Chinland FC nih Chinland For Paletwa Program in Sing (50) An Pek\nNext Hakha-Khuabung Hmanlung Motor A Tli Cang


Mipi Hna Nih SAC Ralhrang Hna Nih An Thil Tuah Mi A Hlawhtlin Lo Nak Ding Ah Nule Pa Kan Biapi Ngai – Chintanbo\nA ra laimi 2022 June thla chungah SAC nih, Chin ram chung ah sianginn on ding in timhtuahnak a ngeih mi hi, vawlei pi theih in kan ram a him cang, a dai cang, a hlan kel ning tein rian kan ṭuan cang, tiah langhter a duh caah a si.Cucaah SAC kuttang sianginn ah nu le pa nih nan fale nan kai ter hrimhrim hna lai lo, Chinland mizapi uknak tang lawng ah sianginn nan kai ter hna lai, tiah Chinland Joint Defense Committee(CJDC) nih cathanh a chuah.\nSAC kuttang sianginn cachimtu Non-CDMers hna zong CJDC nih dantatnak kan tuah hna lai, tiah an langhter.Matupi Education Board zong nih, Matupi peng ah SAC kuttang sianginn kai lo ding le Matupi mizapi uknak tang lawng ah sianginn kai ding cathanh a rak chuah cang. Cu bantuk in Mindat mizapi uknak phu zong nih an rak thanh.\nRelchap LSC Nih Salai Tum Kio Cung An Hnemhnak Le Roca Peknak. Salai Tum Kio Cung cu Lungding khuami hna kan caah tuarnak, fahnak le asangbikmi intuarnak thisen luan kha a poi a ti lo nun temtuar kha a sung a ti lo. Dawtnak kha i zawi peng in ram le miphun caah raltha tein Lungding khuami kan hmai a hngal ve cang lai tiah ruahchannak he kar kan hlan lio ah vulei pumsa in a hun kan then ko hi cu kan ngaih a chia i kan lung a fak hringhran.


Pu. No Than Kap nih President Thein Sein Cozah a hal mi kha a palhnak pakhat hman a um lo\nA hopoah nih mah le holh le miphun cu lian seh, cawisang chin chin hna seh ti cu kan duh dih. Pu. No Thang Kap nih mah bantuk in President Thein Sein Cozah sin ah a rak hal ah cun zeihman poinak um tung lo. Chinmi nih holh common language kan ngei lo caah a hal mi si ko. Kan ngei hnuah a dang a hal ah cun amah thiam lo a si lai, natein kan ngei lo caah amah nih tha a ti bik mi a hal mi kongah hin soisel ding a um lo.\nMah ruangah Pu. No Thang Kap a soisel mi le thanchiat mi cu an mah zong hruaitu pakhat khat va si seh, an tuah ve thiam ko lai. Mah bantuk hi cu vawlei cumgah hmuh ding le thei ding a tam tuk, soisel tlak awk a si lo. Pu. No Thangkap soisel duh ruangah an ttialmi hi na rel duh ah cun vun rel ve\nCNLD Party Chaiman Pu No Than Kap nih Falam holh cu Chinram Official holh , Lai mi Phun holh nganbik ah ser ding in le Chinram Sianginn Vialte ah cawnter ding in Kawlram President Thein Sein Cozah Sin ah a rak halnak kong a phuan, Chinram official holh caah Laizo holh siseh tiah a duhnak a chim Laizo holh hi a Tu Falam lei nih an holh mi lai le mizo hol karlak a um mi holh phun khi a si. pipu nih an rak chim.\nMaymyo ummi Mirang cozah Education Department nih 1992 kum ah Laizo holh le ca hi Chinram sianginn vialte ah cawn dih ding in biachanak an rak tuah cang mi a si. 1958 August thla ah tlangcung miphun lolh in nan chim lai an ti tikah Chin miphun aiawh in Laizo holh kha U Nu cozah chan ah rak hman a si fawn.\nCun, Chinram ah common language(zapi hmanmi) ngeih ding hi a har ngai lai, nain ‘official holh’ cu a fawi tuk, CNLD kan tlin ahcun comman language kan ngei khawh lo zong ah official holh cu kan ser hrimhrim a herh tiah a chim fawn.Thein Sein cozah nih Chinram official holh kong ah Chinram pengkip kal in mipi ruahnak an rak lakmi kha a diklo, mipi ruahnak lak loin an nawlngeihnak hmang in kan cawnter ko hna sehlaw kum tampi a rau hnu cun zapi nih kan hman khawh ko hnga, official holh ah ai chuah ko hnga tiah a chim chih.\nCozah nih Kawlholh hmanter an kan duh lio ah mipi duhnak an kan hal hmasa tung lo, mah ti cun pei an kan cawnter i atu cu zapi nih kan hman beh ko cu, Chinram ah official holh kan ngeih khawhnak ding caah aa-na-sin(dictator) pakhat a chuah ahcun a tha ngai lai tiah capo pah in a chim fawn. Credit- Salai Lung Thli Tum Source: Video https://www.facebook.com/lungsamatmediapage/videos/839864796538060/?fref=mentions\nBe the first to comment on "Pu. No Than Kap nih President Thein Sein Cozah a hal mi kha a palhnak pakhat hman a um lo"


CNLD Hruaitu Ah Hin Zu Ding Locu Pahnih Thum Lawng An Si. Zu An Vun I Zat Ahcun Party Lutlai Si Hi CM Tuan Ah An Rel – Chuncha News\nCNLD Hruaitu Ah Hin Zu Ding Locu Pahnih Thum Lawng An Si. Zu An Vun I Zat Ahcun Party Lutlai Si Hi CM Tuan Ah An Rel\nNote, Mah hi Pu Lal Maung Cung Cinzah nih CNLD party thla 5 chungah upa hruaitu minung pa 10 an chuahmi hna kong a tialmi ah atangah comment a tuah thanmi hna asi. Hi bantuk ca kan lak tikah upa lungfim longte kan si, kan miphun caah rian ka tuan lai tiah a ruahchanmi nih cun zudin saei bu hna in miphun hruai ding cu a si khawh hrim lo caah Pu Lal Maung Cung Cinzah nih an si ning a theih bakmi hna a si i mipi hmuh hang bak in comment a tialmi a si caah tial phu ngai a si tiah ka ruah i ka rak langter mi asi. Thil a simi cu tih ding a si lo, a hmang ning tein i phuang bak ding kan si ko. Cu nih miphun sersiam nak caah thiltha a chuahpi lai.\nComment ca, A herh ahcun tial caan phuan caan a si cang. CNLD hruaitu ah hin zu ding locu pahnih thum lawng an si. An sining thei u law ahonihdah mee nan pek hna hnga. Zu an vun i zat ahcun party lutlai si hi CM tuan ah an rel an duh poah in nawl an chuah ko. CNLD tanh cu pakpalawng a si ko cang. A rauh hlan ah thawngpang nan theih ko lai. Ti thawl lawng bantuk in media le facebook lawngah an thawng a thang, an chung ah ti a um lo.\nCNLD party cu caan tawite ( thla-5) chungah upa hruaitu tampi nih an chuah tak cang , bye bye an tuah cang. A chuak mi chung in lutlai minung (10) min lawng ka vun tial lai. 1. Pu Cung lawm Sang (Chairman, CNLD, Kalay Myone ). CEC nih an phuah. 2. Pu Van Kim (Vice -Chairman, CNLD, Kalay Myone ). CEC nih an phuah. 3. Pu Lal Maung Cung (Chairman , CNLD, Thantlang Myone ). Ngai Sak le Ceu Bik Thawng nih an phuah. CNP in pine No. (1) ah MP ai cuh. 4. Pu Tum Sang (Secretary, CNLD, Thantlang Myone) Ngaisak le Ceu Bik Thawng nih an phuah.\n5. Pu Dai Thung ( CNLD-CEC Member) ai phuak i Matupi pine no. (1) ah Pu Ngai\nSak hmunhma ah independent in MP ai cuh. 6. Pu Con Kheng (CNLD -CEC Member le MP Hlun) party in ai phuak ii Falam Pineb ah independent in MP ai cuh. 7. Pu Kawl Lian Thang ( EC member, CNLD, Falam ) party in ai phuak i pyituh hluttaw ah independent in MP ai cuh.\n8. Pi Sui Sung ( Vice -Chairman, CNLD, Hakha Myone ) ai phuak i Hakha peng CNP party Chairman a tuan. 9. Pu Reubin CNLD in ai phuak i Hakha peng CNP Secretary le Pine No. (1) hmunhma ah MP ai cuh, CNLD nih cuh kho loding in report an tuah nain an sung. 10. Pu Hniar Kham ( Chairman, CNLD, Kankaw Myone ) party in ai phuak I Makuai tain Chin ziza MP ai cuh. Catialtu: Lal Maung Cung Cinzah\nKan Farnu Nui Cu Sanitizer A Din Sual Ruangah Ventilator He An Zoh Lio A Si, Thlacam Bawm Hna Uhisih


Australia Chin Hruaitu Hna Nih Ralzam Kong He Pehtlai In Australia Cozahpi Ton - channelnews.us\nA tu lio kan chin ralzam ram hnihnak a tang rih mi Chin miphun hna Australia cozah nih lak rih ding in le kan konhlam chim phuan ding ah Australia ram State 6 in Chin Community upa hna.le Kawlram lei in CHRO hna cu December 2 ah Australia cozah zunghmunpi a si mi Canbera ah an kal.\nTutan Cozah le Chin upa tonnak hi Perth ummi MP Dean Smith tawlrelnak thawng in a si tiah tutan Canbera i a kal ve mi Pastor Ca Lian Thang nih CBN ah a chim. “Australia ratnak ding ca chungkhar kawh auhnak form a si mi 202 visa in khan case 800 cu Cozah sin ah kan pek cang. A milu cun minung 3,000 fai auhnak ding caah form zong tlamtling tein kan pek hna’ tiah chim chap.\nJoint Standing Committee on Foreign Affairs and Trade, Human Rights Sub Committee cu an ton khawh cang hna. CHRO Executive Director Pu Bawi Lian Mang le Program Director Pu Sang Hnin Lian nih Chinram i a tu lio Human Rights dirhmun an chimh hna. Australia Chinmi kan hlawhtlinnak hna le tthancho kan duh rihnak kan chimh hna. Kan tuanbia dawh kan ttialmi cauk kan pek hna. Malaysia le India i a taangmi Chin ralzam pawl an dirhmun le an kong an chim.\nA tu Canbera in an rak kir hnu ah CBN he ton biaruahnak a um lai caah biahal nan duhmi um ahcun a tang lei ah pehtlaih khawh zungzal kan si.\nfacebook zong in pehtlaih khawh kan si.


Catholic Church Ralkap Nih An Hrawh Hna - News and Media\nCatholic Church Ralkap Nih An Hrawh Hna\nKayah State, Phuso township i Catholic church cu ralhrang nih meithal in an kah i an hrawh viar tiah khua mi nih an chim. Nazi 2 pm October 13 ah khan ralkap nih inn tam pi zong an rak hrawh cang. Rel chap – Myaung PDF Camp hrampi ralhraang nih an tuk, PDF nih himbawm tein camp an chuah taak khawh. Sagaing Ramthen, Myaung Peng rammi rungvengtu ralkap pawl i an camp hrampi cu zahan.\nOctober 12 zaan suimilaam 7:00 hrawng ah Council ralhraang pawl nih ralkap thazaang le hriamnam thazaang bungh in an kah hna tiah theih a si. Ralhraang pawl cu ralkap thuam i hruk lo in, PDF bantuk in an i thuam i camp velchum in ralkap 150 hrawng nih an tuk hna ti a si. Myaung PDF pawl cu camp in an chuak manh i, PDF ralkap dihlak hma a pu mi um lo tein an i thialkaam manh tiah.\nMyaung PDF chungtel pakhat sin in theih a si. Nihin October 13 zong ah Council ralhraang pawl cu an ra than i PDF camp umnak kiangkap ah a um mi, sualnak ngei lo khuami hna inn pariat an duah tiah tualchung media nih an langhter. Ralhraang nih Falam peng ah biakinn tel in inn li an duah. Chin Ramkulh, Falam peng, Falam le Hakha karlak motor lam cung ah a um mi Rialti khua ah.\nBaptist biakinn tel in, inn pali cu Council ralhraang pawl nih nihin October 13, zaanlei suimilaam 3:30 hrawng ah mei in an duah tiah khuami hna sin in theih a si. Rialti khua cu inn 10 fai an si i Falam khua in meng 8 hrawng a hla. Council ralhraang pawl cu Lungpi khua lonh ah an mortor an dirter i Lungpi khuachung ah ar, vok le meheh pawl an kah hna. Inn chung ah a um mi facang, chiti le cite tibantuk an fir.\nRialti Khua Inn A Taang Mi A Dihlak In SAC Ralkap Nih Tuzing Ah An Khanghchap


Min Aung Hlaing Ralhrang Nih Timhtuahnak An Ngeihmi Cu Tihnung Taktak Ko! – The Cherry Par\nMin Aung Hlaing Ralhrang Nih Timhtuahnak An Ngeihmi Cu Tihnung Taktak Ko!\n“Operation Anawrahta” – Chin, Sagaing, Magway\nTutan MAH a ralkap nih Nitlak Chaklei (North West) uknak in Chin, Sagaing le Magway i dohnak an tuahmi hi “Operation Anawrahta” tiah a min an pek an ti.\nKahdohnak a min “Operation Anawrahta” timi zoh tik ah, ramchung ral ah pek bal mi a si lo. Asinain, tulio an kahdoh dingmi hmun zoh si ahcun, Biaknak le Miphun a dang kan si. Cucaah, MAH nih a biakmi phungki upa pakhat nih hi min ‘Anawrahta’ hi ruahnak a pek mi si lai tiah an ruah.\nA ruang cu Kum 70 chung ramchung ral a um cangmi ram kan si ko nain, a luan ciami kahdohnak ahhin, khahlan siangpahrang pathum hna i minpek in operation tuah a si bal lo. – (Ramdang le miphun dang raltuk le doh ah an kan ruah tinak)\nKawl an siangpahrang Anawrahta hi kumzabu 11 lio ah anmah Kawl pennak ah Budah biaknak a rak thawktu a si.\nAn nih Kawl te theo cu, Phungki nih maw, Bedin maw, Natkadaw an ti maw cu phun nih a nithla cu zoh hna kaw, nambar pakua chuahnak nithla in Sagaing le Chin hi an thuat lai, tck. Oct. 18/19/27 tbk. khin an hei ti.\nRalkap phu LID pathum in an si an ti caah, an thazaang hi 4000 tluk tal cu a si kho. Mahbel, ahote set dah an si timi theih a har cang. An liang/ban i benhmi a hman tilo, ningcang lo in an benh. Tck. LID 11, LID 77 tbk. in a cheubang an thlah hna.\nAn cawlcangh ding ning hi voidang he a lo lai lo. Voidang ahcun, Ralkap nihhin a lemsoi le a dang in dangh an hmang tawn. King kah i na sa pakhat va dangh hmasa phun khi si hnga maw dek ka ti! Nain, tutan cu hmunkhatte ‘coordinated attack operation’ hi North West Command tang in an tuah lai.\nCucu, nihin ah Mindat, thaizing ah Falam, cun Hakha, Kalay tbk. silo in, kahdoh le lak an timhnak poah khan, nikhat te ah, a ruang tein caankhat ah Mindat, Falam, Hakha tbk. le Gangaw, Kalay tbk. in thuat an timh ding mi a si. Cucaah, an minung pawl an thiahnak hna hmun ah phanhter khawh an zuam cuahmah lio si.\nCun, a cian-phet hninghnin zi tatphuaih (counter-terrorism special forces) pawl zong hman an timh hna tiah an chim.\nCu an thazaang dihlak in an tei hlei lo ahcun, zei zong vialte an phiat dih lai, (4-cuts) in MAH caah ral a si mi lawng silo in amah caah ral a do cuahmah mi lila zong an phih dih ve hna lai. Hihi zapi caah tihnung ngaimi a si.\nCAMP VICTORIA KAH AWK AH RALHRANG AN RAK KAI MI ASI LO TIAH KA ZUMH. Ralhrang nih Kawlram khuate an control kho ti lo. Control khawhnak ding thazaang zong an ngeih lo caah asi. Chinram khuate zong an control kho ti lo. Tuhnu thla 6 ahcun an raltuknak ding tangka le hriamnam an dong cang lai. An mah ralhrang ralkap pawl zong an control kho ti hna lai lo.\nRalhrang nih an i tinh mi le an tuah khawh cem mi cu, Chinram Khuapi (Myo 9) control asi ko. Khuapi (Myo) in pehtlaihnak le eidin control khawh kha an i tinh mi asi ko. Lai khuate dihlak kan him hrimhrim lai. Khuate lei ah operation an tuah ti lai lo tiah ka zumh.\nKawl Ralhrang an tactic pakhat cu…An hriamnam le minung thazaang in mipi thihphaih kha asi. Atutan Chinram a rak kai mi Ralhrang zong hi an kan thihphaihnak menmen asi. Kan tih hna seh lau hna seh tinak sawsawh asi. Ataktak ahcun zeihmanh thazaang an ngei ti lo. Chinram khuapi pawl cawngtu le control khawhnak ding caah an rak kai mi asi. Khuapi kip ah an thazaang thawnter tu an i tinh mi asi.\nCNA Camp Victoria an kah ngam hrimhrim lai lo. A helh zong an helh ngam lai lo. CNA/CDF cihmihnak thazaang taktak an ngei ti lo. Mipi țhihphaihnak ah Bomb le meithal puah lawng lawng an ti khawh mi asi. CNA/CDF/CNDF nih kan khuapi pawl (Myo 9) humhim aherh cang operation tuah a herh cang.\nChinram, Sagain le Magwe ramthen hi NUG nih freeland ah a timh tiin ka zumh. Raltuknak cu a tam chin lengmang ko lai nain țih ding an si ti lo. Ralhrang cu a ho a tlawng cang mi cakei sawsawh bantuk lawng asi cang. Thih lai ke cheih bantuk khi mu. Credit: Israel R. Thang\n← Sagiang le Magwe region ah ralkap le palik thah cawh lo an kuat hna a ruang a um\nColonel. Solomon ThangDing: “Kan Pastor te nih hriamnam tlaih in an kan telpi caah kan tei hrimhrim lai”! →


A Poi ko: Donald Trump cu a mitthli tla ruangmang cang lai mu – Chin World News Evening\nCongratulations, Biden!. Good bye, Donald Trump! Biden nih electoral vote in siseh, popular vote in siseh Pu Trump cu a tei cuahmah cang. Biden cu 46nak US president si dingin a fian cang ti khawh asi. US mipi tam deuh tuk nih Donald Trump hruainak cu an duh ti lo ti fian tein a lang.\nTazacuainak le mee rel thannak nih zeipipa a thlen kho lai lo. Mee fir le lih a um tiin a sungtu lei nih an au leng nain tha tein tehte an piah kho lo. USA ah mee fir le hrokhrolh ahcun kum 5 nak tam lo thawng thlak khawhmi asi caah aho nih dah mah mee kongah kum 5 thawng a thlak duh hnga? An um hmanh ah minung tlawmte an si lai tiin ka ruah. Nain tutan ithimnak ah mee fir le lih nih ithimnak a phi a thlen kho lai lo.\nFawi le bai in Donald Trump nih ” Ka sung cang ko, Biden teinak na hmuh caah kan lawmhpi ” tiin bia a chim lai lo. Donald Trump a tanghtu pawl zeimawzat cu kan sung cang ko tiin A-Key in G key lei ah an awaan an thumh ko lai nain cheukhat cu ” Ka dai lai lo, dai nai sai hlah” timi hla cu A-key in an sak rih ko lai. A poi maw? A poi lo. An mah covo le nawl a si ve ko.\nDonald Trump nih innrangpi in a chuah duh sual lo ahcun amah le amah a mual a phoh ah a cang kho caah duhsah tete in a sunghnak kong cu A-key in D-key lei ah a tum thluahmah ve te ko lai. Sungh hi aho ca hmanh ah a fawi lai lo, abikin President term khat lawng a tuanmi hi minung 4 lawng an si rih, Donald Trump telh ahcun minung 5 an si cang lai. One term President timi hi Donald Trump nih a fahsak khawh ngaimi hmape a si kho ve.\nA zeiti asi zongah Donald Trump cu tuanbia asi cang lai. Biden tu cu tuanbia a tial thawk cang lai. ” Congratulations, Biden! Mangtha, Donald Trump ! “.Caṭialtu: Salai Z T Lian\nSalai Jefferson Robert Biak Cin Cinzah Amah le mah a that timi fianternak


CNF Spokesman Salai Htet Ni lawmhnak bia a chim mi kong\nOctober 18, 2021 uk tinmang Uncategorized 0\nMizapi thlacamnak hmual a ngeih ning hi a tak in kan chin miphun cungah a tlungter. Acaan a si lo nain Pathian nih kan Chinram ah ruahpi a surter. Mimmei a zaamter i kan ral cu ruah le kik nih a den hna. Mimmei ruangah ral nih an kan hmu kho lo. Hihi a nung Pathian umpi lamhruainak thawngin asi dih.\nHi tluk ruahsur le minmei lakah Pathian nih kan meithal tete le kan kuan tete cu a kan hmanpiak i kan ral cu kan tei. Pathian sin ah lawmh bia rak kan chimpi zungzal hram u. Nihin kan dohthlennak hi a nung Pathian min in kan tei khawhnak hnga thlacam zungzal hna usih. Credit:Htet Ni\nRelchap> October 16,2021 ahkhan Kawl ralkap kut in lo a kal lio ah Matupi in meng 10 fai aa hlatnak, Chingpian khua pawng ah Pu Lik Swe (kum 56) cu a nunnak a liam tiah, thawngpang kan theih.\nPu Lik Swe ruak a va la tu Matupi khuami minung 7 cu Matupi hrambumh LIB – 304 nih an mizan an tlaih hna. Phaisa sing 10 (one million kyats) in an tlanhter hna i ralkap nih phaisa an hmuh hnu nihin zinglei ah an thlah than hna tiah CHRO pawl nih an rak tial mi cu kan hmuh.\nSangau Auto-Rickshaw mong pawl nih kawlram mi Ralzaam hna bawmhnak an pek hna\nBreaking News:Ramthlo khua ah Ralhrang nih Khrihfa nehsawhnak a thar in an langhter than


A Pasal Le A Fale Ka Zoh Hna Ah Ka Celh Ve Hrimhrim Lo Zo Ve Hna Hmanh Uh Zaangfak Taktak An Si Ko – Chin World News Evening\nJuly 18, 2019 July 18, 2019 Salai Van Theihtlei\nNizaan July 17.7.19, suimilam 4.30 hrawng ahkhan Champhai Dist chungah a ummi Dilkawn khua pakhat ah vanchiatnak faktuk an tuar tiah theih asi. An khua hi nikhua a chia i ruah biatak tein a sur i, ṭlek a tla i lo a kalmi ṭhlam chungi an um lio ah ṭek nih cun a denh/tlak hna i, a hmun ah nu pakhat Pi.Laldintluangi w/o Lalramnghinga a thi i, midang pathum cu chawnh biak khawh loin an lio asi tiah theih asi.\nRuah a suar tuak ruangah anmah bawmh chan dingin akalmi hna zong duhning an kal kho lo ruahnak a den hna i, tlawmpal cu an buai deuh tiah thieh asi. Ramkip ummi Khrihfa zumtu hna nih a nunnak a liammi Pi. Laldintluangi w/o Lalramnghinga hna chungkhar an ngaihchiatnak in Bawipa nih a hnemh nakhnga le, hliamhma a tuarmi minung pathum han zong Pathian nih damnak a pek hna i, thawngpang ṭha te zong kan theihnak hnga thlacamnak in bawm cio hna usih!\nṬek nih a tlakmi hna hi minung pali an si i, pali chungah mi tluangi i hi a hmun ah a nunnak a liammi asi i, midang pathum cu chawnh khawh loin an um ti asi. Atu cu an chawnhin an um cang ti asi. Thlacamnak in bawm rih ko hna usih! Pi.Laldintluangi w/o Lalramnghinga cu tuni ah vui asi i, a fale apasal le nih a pawngah ṭhut hnawhin an ṭah zaangfak taktak an si ko.\nBiakilh: Atu lio hi mizoram chung siseh, laitlang-kawlram ruah ti a tam lio te asi tikah khualtlung mi kal hna caah thinphan awk a um taktak lam a rawk, vawlei a cim ṭek atlak tikah thinphang ngaingai an si.Cucaah thlacamnak in bawm cio hna usih! Tantaakmi chungkhar Bawipa nih hnem hram ko hna seh!


CHRO nih Chinram khualipi hmun 9 ah office a hun khawh cang | THE CHIN EXPRESS\nCHRO nih Chinram khualipi hmun 9 ah office a hun khawh cang\nChin Human Rights Organization (CHRO) nih Chinram khualipi hmun 9 ah office a hun khawh cang ti thawng kan theih. Cu kongah Salai Bawi Lian Mang nih a tanglei bantuk in a Facebook cahmai ah a ttial.\nSalai Bawi Lian Mang: Thla nan kan cam piaknak le nan kan dirkamhnak thawng in CHRO nih Chinram khualipi hmunkua ah office kan hun khawh cang.\nA luancia kum hnih chung ah Chinram chak lei Tonzang, Tedim, Falam, Hakha le Thantlang peng in Mino 900 renglo kutzung thiamnak le pawcawmnak rian kan chimh hna i mah chung in mino 700 renglo cu a tu ah rian an tlai i an mah te in nihlawh a hmu kho mi an si cang.\nTu kum August thla thok in Chinram thlanglei a si mi Matupi, Mindat, Kanpetlet le Paletwa khua hna ah office kan hun khawh cang.\nKan rianttuannak hlawhtling a si khawhnak lai nanmah ttanpinak le thlacam bawmhnak kan herh. Rian ka ttuannak a hmun ah biatak te in a cawlcang mi le kan rianttuan tti hawi hna cu mino le Nubu pawl deuh an si hna.\nA tanglei pawl hi CHRO office pawl an si;\nTedim Youth Fellowship from Tedim\nFalam Mino Pawlkom from Falam\nThantlang Youth Association from Thantlang\nChin Christian University and Government Technological Institute (GTI) from Hakha\nChin Youth Organization from Matupi\nK’cho Chin Women Organization from Mindat\nChin Women Development Organization from Kanpetlet\nKhumi Youth Association from Paletwa


Mi cungah Thil Tha atuah Man Cu Alet Sangin An Rak Bawmh – The Chin World News\nMi cungah Thil Tha atuah Man Cu Alet Sangin An Rak Bawmh\nLemuel Buster, kum (78) a upa cang mi hi Paulding County Parks le Recreation Department caah volley ball referee rian an tuan i kum tampi chung cu volley player arak si cang. Atheih hngalh mi pawl sinah athil asiang taktak mia si tiah an chim fawn..\nMipi caah thil asian tuk ruangah acaah thil tha taktak tuah piak an timh. Nai teah khan vanchiatngaiin acar cu arawk asinain mipi pawl abawmh mi hna cu aban tak hlei lo i a car rawk buin cun azuam chin lengmang ve ko,\n“Thil tha tuah dingin timh tuah cia mi ka rak ngei cang i, hi ka timh mi hi ka caah cun aherh taktak mia si ve” tiin Lemuel chuan 11Alive achim . Mi cungah athat tuk ruangah amah caah sunglawi taktak in car dawh taktak an cawk piak ve.\nA mah caah hin an pawngkam aum mi vialte mipi hna le Recreation League pawl hna cu chungkhar bantuk in an i zohkhenh. Thil fiang taktak in alang mi cu hi hi asi i, league member pawl zong nih an rak uar tuk an rak dawt tuk tiah theih asi..\nMipi karlak ah cun Lemuel karlak ah achawk mi pawl nih cun an caah rian tha atuan khawhnak ding le thazang an pek nak caah hi hi an pek nak asi..\nA thli tein acaah Fundraising an rak tuaktan piak i Zarhkhat hnuah cun thil tha atong i, US$2000 ba cu ahmuh tiah akonglam cu alar ngai cang hih!.\nLemuala’n an thil tuah mi cungah hin alawmh tuk bia ah aholh zong aholh kho bak lo. “Ka mitthli aluang len ko asinain kei nih cun zei thil hmanh kan tuah piak kho hna lo tiin aleh ve hna i hi ka cungah thil tha taktak nan ka tuah mi hi ka lawm tuk tiah achim.\nKeimah nih an cungah thil tha ka rak tuah mi vialte cu nikhat ah cun ka cungah thil tha atlung ve ko hih tiah alawmh nak bia cu achim.\nBe the first to comment on "Mi cungah Thil Tha atuah Man Cu Alet Sangin An Rak Bawmh"